
بِسْمِ اللهِ الرَّحْمَنِ الرَّحِيمِ
إنَّ الحَمدَ للهِ نَحْمَدُهُ وَنَسْتَعِينُهُ وَنَسْتَغْفِرُهُ وَنَعُوذُ بِاللهِ مِنْ شُرُورِ أَنْفُسِنَا
وَمِنْ َسَيِّئَاتِ أَعْمَالِنَا َمَنْ يَهْدِى اللهُ فَلاَ مُضِلَّ لَهُ وَ مَنْ يُضْلِلْ فَلاَ هَادِيَ لَهُ أَشْهَدُ  أَنْ لاَ اِلهَ إِلاَّ اللهُ وَحْدَهُ لاَشَرِيكَ لَهُ وَأَشْهَدُ أَنَّ مَحَمَّدًا عَبْدُهُ وَرَسُولُهُ . أَمَّا بَعْدُ… فَإِنَّ أَصْدَقَ الحَدِيثِ كِتَابُ اللهِ عَزَّ وَجَلَّ وَأَحْسَنَ الهَدْيِ هَدْيُ مُحَمُّدٍ  صَلَّى اللهُ عَلَيْهِ وَسَلَّمَ وَشَرَّ الأُمُورِ مُحْدَثَاتُهَا فَإِنَّ كُلَّ مُحْدَثَةٍ بِدْعَةٌ وكُلَّ بِدْعَةٍ ضَلاَلَةٌ وَكُلَّ ضَلاَلَةٍ فِي النَّارِ (صحيح مسلم)

Sesungguhnya segala puji hanyalah bagi Allah. Kami memuji-Nya, meminta pertolongan dari-Nya dan meminta ampun kepada-Nya. Dan kami berlindung dengan Allah daripada kejahatan diri-diri kami dan keburukan pekerjaan kami. Dan barangsiapa yang Allah berikan petunjuk maka tiada kesesatan baginya dan barangsiapa yang Allah sesatkan maka tiada petunjuk baginya. Aku bersaksi bahawasanya tiada tuhan yang layak diabdikan diri melainkan Allah, yang Maha Esa (tunggal), tiada sekutu bagi-Nya dan aku bersaksi bahawasanya Muhammad adalah hamba-Nya dan Rasul-Nya. Seterusnya…

Maka sesungguhnya sebenar-benar pertuturan ialah Kitab Allah azzawajall, dan sebaik-baik petunjuk ialah petunjuk Muhammad ﷺ, dan seburuk-buruk urusan ialah perkara-perkara baru (di dalam agama). Maka sesungguhnya setiap perkara baru itu adalah  bid’ah dan setiap bid’ah itu adalah kesesatan, dan setiap kesesatan itu adalah di dalam api neraka.
بِسْمِ اللهِ الرَّحْمَنِ الرَّحِيمِ
MUQADDIMAH 

Sesungguhnya, segala puji bagi Allah Azzawajall, kami memuji, meminta pertolongan dan ampunan kepadaNya. Kami berlindung kepada Allah dari kejahatan diri dan keburukan perbuatan kami. Barangsiapa yang diberi petunjuk oleh Allah Azzawajall, maka tiada orang yang boleh menyesatkannya. Barangsiapa yang dibiarkan sesat, maka tiada orang yang boleh memberikan hidayah kepadanya. Aku bersaksi bahwa tidak ada Tuhan yang berhak disembah selain Allah Yang Maha Esa, tidak ada sekutu bagiNya. Aku bersaksi bahawa Muhammad  ﷺadalah hamba dan utusanNya. Semoga Allah melimpahkan salawat dan salam kepada baginda, keluarga dan sahabatnya serta orang-orang yang mengikuti jejak mereka dengan baik hingga Hari Kiamat.

Allah Azawajall telah melimpahkan suatu nikmat kepada umat manusia dengan Deen (agama) yang sempurna yakni, Al-Islam. Kemudian kita dikurniakan pula bulan yang mulia yakni bulan Ramadan di mana terdapatnya malam yang paling istimewa – Laylatul Qadr. Sejauh manakah kita benar-benar menghargai kurniaan Allah ini? Sejauh manakah kita menanti-nanti kedatangan Ramadan? Ada yang mengira hari untuk bertemu kembali dengan Ramadan yang mulia, ada yang mengeluh – aduh…puasa sebulan, ada  yang berkata – ini peluang nak kumpul duit – tiba waktu berniaga! Subhanallah! Telah kita lalui begitu banyak Ramadan, rata-ratanya ramai yang sibuk dengan kuih raya, baju raya, kasut raya, langsir raya, pinggan raya, kereta raya dsb…sedih dan rugi bila di fikirkan betapa ceteknya ilmu kita mengenai keberkatan  Ramadan. Ada pula yang masih ada waktu mengadap peti bersuara yang mengudarakan muzik serta menonjolkan awrah wanita, sempat juga untuk menonton drama, bergelak ketawa dengan cerita jenaka. Walau bagaimanapun, Alhamdullillah, hati kami girang melihat masjid dipenuhi umat Islam dari awal Ramadan tetapi semakin ke penghujung Ramadan semakin kurang…mungkin ramai mula pulang ke kampung untuk beraya bersama sanak saudara.

Ramai diantara kita yang mengetahui beberapa hadith mengenai kelebihan Ramadan. Ini tidak mencukupi. Alhamdullillah wa shukrillah, dengan izin Allah, kami telah menghadiri kuliah Ramadan bersiri di musim panas yang lalu – iaitu di pertengahan Rajab 1428. Kuliah Ramadan ini berlainan dari kuliah-kuliah yang pernah kami hadiri. Sembilan kuliah ini adalah terjemahan dari lebih kurang 12 kuliah di dalam bahasa Arab oleh Shaikh Muhammad Hussain Yaaqob, hafidhahullah.  Dari kuliah bersiri ini, kini kami sedar bahawa setiap detik di bulan Ramadan amat berharga, kami juga mula menyedari bahawa patut ditetapkan matlamat di bulan yang mulia ini. Betapa ruginya sebegitu banyak Ramadan telah berlalu di mana kami leka dan lalai…

Kami ingin mengucapkan ‘jazakillah khayran kathiran’ kepada guru yang kami kasihi; Umm ‘Eesaa. Beliau telah menyampaikan kuliah ini dalam Bahasa Inggeris di Markaz Maryam ibnata 'Imran, Doha, Qatar. Usaha terjemahan pula di laksanakan oleh beberapa orang ikhwah dan akhawat dari Malaysia dan Singapura - mereka enggan nama-nama mereka dipaparkan di sini. Barakallahu feekum. Sebagai insan yang tidak sempurna, sudah pasti kami tidak sunyi dari melakukan kesilapan dari segi terjemahan mahupun catatan nota asal, kami mohon maaf. Kami yang bertanda tangan di bawah bertanggungjawab atas segala kekurangan atau kesilapan. Niat kami hanya mahu berkongsi sedikit ilmu yang kami timba dari Timur Tengah. Semoga dengan nota ini, kita dapat  mengecapi kemanisan Ramadan dan meraih keberkatan bulan yang mulia ini. Tidak lupa kami ucapkan 'jazakumullah khayran kathiran' kepada suami tercinta dan putera-putera kami yang sentiasa memberi bantuan dan sokongan dari segenap segi. Barakallahufeekum.

Ikhwah & akhawat sekalian, ingatlah firman Allah di dalam Surah Luqman ayat 33:  “Wahai manusia! Bertaqwa lah kepada Allah dan  takutlah  pada  hari  yang ketika itu seorang bapa tidak dapat menolong anaknya dan seorang anak tidak dapat menolong bapanya sedikit pun. Sungguh,j anji Allah pasti benar, maka janganlah sekali-kali kamu terpedaya oleh kehidupan dunia, dan jangan sampai kamu terpedaya oleh penipu dalam mentaati Allah”.
Kami meminta kepada Allah Azawajall  Yang Maha Mulia lagi Maha Agung dengan Asma’ul husna dan sifat-sifatNya Yang Maha Tinggi, semoga menjadikan penyusunan nota ini ikhlas keranaNya, bermanfa’at untuk kami pada waktu hidup maupun sesudah bertemu dengan Yang Maha Esa. Bermanfa’at bagi orang yang membaca atau mencetaknya. Sesungguhnya Allah Yang Maha Suci lagi Maha Kuasa untuk melakukannya. Semoga salawat dan Salam tetap terlimpahkan kepada Nabi kita Muhammad ﷺ, keluarga, sahabat dan orang-orang yang mengikuti mereka dengan baik hingga hari Pembalasan. Sila emel maklumbalas (komen) kepada: muwahhideen90@gmail.com
Sekian, dari hamba Allah:
Umm Irfan (Nor Farina Binti Ridzuan)
~ Doha, Qatar, Rajab 1429

Sebahagian besar sumber bahan digunakan untuk kuliah ini diambil dari Shaikh Muhammad Hussain Yaqoob anak murid Shaikh Uthaimeen Rahimahullah.

Tanya diri kita kenapa kita harus membuat persediaan untuk bulan Ramadan?
Salah satu jawapannya ialah untuk memperolehi hasil yang sepenuhnya.

Bulan Ramadan ialah bulan dimana kita melakukan pengorbanan yang paling besar dan memperbanyakkan ibadah-ibadah seperti amalan membaca Al-Quran, melakukan ibadah Qiamullail dan sebagainya. Mengapakah kita mengerjakan ibadah-ibadah yang hebat seperti ini tetapi masih tidak ada perubahan pada diri kita? Ini disebabkan kita tidak cukup ilmu lantas tidak cukup persediaan untuk meraih keberkatan Ramadan. Kita gagal menikmati Ramadan kerana kita kurang maklumat dan penghayatan mengenainya.  Kita seharusnya berpuasa di bulan Ramadan kerana ia adalah benar-benar bulan yang sepatutnya kita berpuasa.  Sebelum melakukan persediaan itu, kita seharusnya mempunyai perasaan tersangat rindu untuk menyambut kedatangan Ramadan. Diriwayatkan bahawa 'ulama Salaf merindui bulan Ramadan enam bulan sebelum datangnya Ramadan. Gangguan-gangguan (distractions) seperti anak-anak, suami, isteri, kerja, masalah keluarga, boleh melemahkan dan menurunkan iman kita.  Oleh itu bulan Ramadan adalah masa untuk kita menghidupkan kembali (recharge) keimanan kita!

Kita semua mengetahui di bulan Ramadan, para syaitan dibelenggu, pintu-pintu syurga dibuka luas dan pintu-pintu neraka ditutup rapat. Walaupun kita semua telah mengetahui semua ini, adakah kita renungi dan dalami hakikat ini?  Daripada bermulanya bulan Ramadan berlakulah perubahan pada alam semesta.  Tanya diri kita sendiri bagaimana jika Ramadan kali ini adalah bulan Ramadan yang terakhir buat kita?

Nota: Kita dapat apa yang kita hajati!  Maksudnya di sini apa sahaja yang kita ingin lakukan, itulah yang kita akan perolehi. Kita mesti cuba untuk membuka 'matahati' kita, seperti kata Shaikh Hussain Yaqoob, “Matahati yang merindui Ramadan akan dapat menciumi bau bulan Ramadan seperti Yaaqob telah terbau baju anaknya Yusuf”.
Kita harus menyedari apakah maksud bulan Ramadan.  Segelintir cerdik pandai mengatakan bulan Rajab ialah bulan dimana benih-benih mula ditanam. Sya’ban adalah bulan dimana benih-benih itu disirami air dan Ramadan ialah bulan dimana hasil-hasil buah-buahan dipetik.

Bulan Sya’ban adalah bulan yang kita harus berpuasa sebanyak mungkin, sebanyak yang kita mampu, membaca Al-Quran dan memperbanyakkan zikir-zikir. Jadikan ia bulan ibadah untuk menyambut kedatangan bulan Ramadhan.

Apakah hikmah yang diperolehi apabila kita meningkatkan ibadah sebelum Ramadan?

Orang-orang soleh zaman dahulu pernah berkata: “Saya berjihad selama 20 tahun dengan qiamullail, kemudian bergembira dengan kenikmatan itu untuk selama 20 tahun seterusnya.”
Untuk merasai kenikmatan itu, kita perlu banyakkan bersabar kerana ianya adalah kurniaan Allah.

Hari-hari di bulan Ramadan amatlah sedikit dan ia berlalu begitu cepat.  Masanya amat pendek, oleh itu untuk mendapatkan kesannya ke atas kita, kita harus melakukan sebanyak-banyaknya amal ibadah atau melakukannya sepanjang masa dibulan Sya’ban untuk mempersiapkan diri kita dan juga mengerjakan solat mengikut sunnah.

Kita haruslah membuat latihan awal (praktikal) sebelum tibanya bulan Ramadan.

Harus sedar sebelum kita melakukannya, beritahu nafsu/diri kita sendiri: “Kita akan bekerjasama di antara satu sama lain, kalau tidak aku akan memaksa kamu!” Bercakap dengan nafsu kita seperti kita bercakap dengan seorang anak kecil. Kita haruslah sentiasa mengamalkan latihan awal ini dan memperolehi kualiti yang tinggi dan mengekalkannya. Bila kita rasa tidak sabar, beritahu diri kita ia hanyalah cuma beberapa hari lagi, insyaAllah.  
Shaikh telah berkata: “Janganlah bersedih jika kita tidak merasai kenikmatannya serta merta, teruskan fokus kita untuk mencapai matlamat. Kita mesti ingat bahawa nafsu/syaitan akan menguji kita.”
Latihan Awal:

1) Memperbaharui taubat kita – berlatih untuk cuba melakukan taubat kita supaya sempurna, taubat adalah amalan seumur hidup. Setiap orang perlu bertaubat. Hati kita telah menjadi seperti kurap/tompok hitam kerana dosa-dosa kita. Kita perlu membersihkan hati kita. Membuang segala kotoran dan bertaubat kepada Allah atas dosa-dosa kita.

Seorang Sahabat berkata kepada pengikutnya (tabiin - generasi kedua terbaik), kamu berbuat dosa dan kamu menganggapnya lebih kecil dari seurat rambut, sedangkan di zaman nabi kita menganggap dosa itu sebagai dosa besar dan membinasakan.

Shaikh telah memberi beberapa contoh yang kita perlu bertaubat daripada:-

a) Menyalahgunakan lidah kita, Rasulullah ﷺ pernah berdoa: “Aku memohon perlindungan dengan Engkau daripada kejahatan lidahku.” Rasulullah ﷺ juga berkata: “Engkau sepatutnya lebih malu kepada Allah daripada orang yang paling bertakwa di dalam masyarakat kamu.”
b) Mengumpat – ini adalah apabila kamu bercakap tentang seseorang di belakang mereka, apabila mereka tidak menyukainya, walaupun apa yang diperkatakan adalah benar.

Fitnah – apabila kamu bercakap yang tidak benar mengenai seseorang. 
مَنْ كَانَ يُؤْمِنُ بِاللهِ وَالْيَوْمِ الأَخِرِ فَلْيَقُلْ خَيْرًا أَوْ لِيَصْمُتْ
“Barangsiapa beriman  dengan Allah dan hari akhirat, maka hendaklah ia bercakap benar atau berdiam diri.” 
c) Pembohongan - walaupun menambah tokok cerita semasa bercakap.  Dan perhatikan bahawa dalam Islam tidak ada ‘tipu sunat’.  Penipuan tetap penipuan. 3 keadaan yang dibolehkan :
i) Semasa peperangan

ii) Untuk kedamaian di antara suami isteri seperti apabila isteri bertanyakan tentang masakannya kepada suami, maka suami hendaklah berkata sedap hanya semata-mata untuk menjaga hubungan harmoni rumah tangga mereka walaupun suami tidak menyukai masakan tesebut.

iii)  Untuk kebaikan di antara dua orang muslim.

d) Mengumpat (gosip), tidak menghormati, mencaci dan pertuturan buruk.  Pertuturan buruk adalah apa yang dituturkan dan bagaimana ia dituturkan dan kamu akan dipertanggungjawabkan ke atas kedua-duanya. Kedua-duanya dimurkai oleh Allah.

e) Menyalahgunakan telefon:
Rasulullah ﷺ bersabda: “Allah membenci 3 perkara terhadap hambaNya, bergosip (sipolan berkata begitu…..si polan berkata begini ) membazir wang dan terlalu banyak bertanya.”
f) Dosa daripada hati yang boleh ditujukan kepada Allah dan orang-orang Muslim yang lain.

g) Riak (menunjuk-nunjuk/besar diri) memuji/berbuat baik kepada orang lain selain daripada kerana Allah.

h) 'Ujoob – perasaan bangga dan yakin akan kesempurnaan pada diri sendiri, tidak perlu berubah.  Ini adalah sifat memuji diri sendiri.

i) Kibr – bongkak, merasai dirinya lebih baik daripada orang lain.

j) Hasad dan dengki/benci - Hukumnya adalah haram bagi seseorang yang mempunyai sifat dengki/ busuk hati/benci terhadap orang Muslim yang lain.

Kita juga haruslah bertaubat kerana kita kurang mempunyai sifat malu (modesty).  Perhatian perlu diambil terhadap cara kita berpakaian, bertutur kata dan perlakuan di hadapan kaum lelaki dan lain-lain.  Kita tidak mahu menimbulkan fitnah terhadap kaum lelaki.  Kita haruslah melakukan taubat pada setiap masa yang telah kita sia-siakan.

Shaikh bertanya: “Berapa kerapkah kita perlu membaca Al-Quran” dan dia juga berkata, “Waktu selalu disia-siakan dengan perkara-perkara yang bodoh seperti panggilan telefon yang tidak diperlukan, membeli-belah, menonton TV.  Kita harus melakukan taubat daripada cuba memuaskan seseorang lantas mengenepikan Allah..”
Ingatlah semasa bertaubat,
 tidak ada dosa yang paling besar yang tidak diampunkan Allah.

Rasulullah ﷺ telah bersabda:
“Ramadan telah datang kepada kamu sebagai sebuah bulan yang penuh berkat, Allah kurniakan kita keampunan.  Oleh itu Allah  turunkan keampunan, melenyapkan dosa, perkenankan doa-doa dan melihat kita bersaing untuk kebaikan dan Dia memuji manusia kepada malaikat-malaikatNya. Oleh itu tunjukkan yang terbaik kepada Allah, kerana orang yang engkar kepada perintah Allah tidak akan dapat keampunan dari Allah”.
Rasulullah ﷺ telah bersabda:
“Ramadan adalah satu perlumbaan, pertandingan.”

Kita hendaklah berharap agar kita termasuk dalam golongan orang-orang yang dipuji Allah kepada malaikat-malaikatNya. Bayangkan jika Allah memanggil nama kita dan memberitahu kepada para malaikat dan menyuruh malaikat datang melihat ibadah yang telah kita kerjakan sebagaimana yang diperintahNya.

Berikut adalah sambungan dari kuliah yang lepas mengenai persediaan kita untuk menghadapi bulan Ramadan:-

2) Kita mestilah tingkatkan tahap motivasi kita - ini boleh dilakukan dengan meningkatkan ibadah kita ketika di bulan Rajab dan Sya’ban lagi.  Contoh-contohnya termasuklah: mempertingkatkan solat nawafil (solat sunat) selepas atau sebelum solat fardhu yang 5 waktu. Ini harus dilakukan jika ia belum dipraktikkan lagi. Seelok-eloknya, kita harus memperbanyakkan solat nawafil seperti yang disarankan di dalam sunnah (Hadith- lihat m/s 34 : 12 rakaat iaitu 2 sebelum Subuh, 4 sebelum Zohor, 2 selepas Zohor, 2 selepas Maghrib, 2 selepas Isya’). Jika seseorang itu tidak pernah melakukan solat sunat Dhuha, maka eloklah dilakukan. Digalakkan juga melakukan Qiamullail, mulai berpuasa sunat dari bulan Sya’ban kemudian membaca Al-Quran selepas solat subuh.
Untuk berjaya melakukan semua ini, hendaklah:
· Tidur awal agar kita dapat bangun awal untuk Qiamullail. Banyakkan rehat selepas solat Zohor agar lebih bertenaga untuk beribadah. Pertingkatkan amalan zikir  pagi dan petang dari Al-Quran dan Hadith – ini terdapat dalam buku Hisnul Muslim (Perisai Muslim). Jangan sesekali tinggalkan zikir harian. 
· Perbanyakkan doa terutama pada waktu mustajab berdoa seperti satu jam terakhir sebelum  berbuka puasa (masa maghrib), pada hari Jumaat. Kita sewajarnya melakukan apa-apa sahaja ibadat yang sebelum ini belum pernah kita lakukan.

3) Latihan diri terutama – Pelihara deria kita yakni: penglihatan, pendengaran dan juga lidah agar kita akan sentiasa takut dan mengingati Allah. Dengan cara begini, dapat menyucikan jiwa seseorang. Ingat! Apa yang kita lakukan akan membersihkan hati/jiwa kita. Kita hendaklah berusaha untuk mengawal deria kita dari naluri nafsu. Kita sering melihat, mendengar dan bercakap apa sahaja yang kita mahu tanpa sebarang batas.
Untuk mengawal nafsu, kita hendaklah elakkan pergi ke tempat-tempat yang  mempunyai unsur fitnah (dugaan kepada penglihatan, pendengaran dan lidah kita)  kerana ini dapat menggugat iman seseorang itu. Sebaiknya, kita harus menggunakan mata kita untuk melihat perkara-perkara yang baik dan diredhai Allah.
Latihan telinga - untuk selalu mendengar Al-Quran dan jangan terjerumus dalam fitnah/mengumpat, berbohong, hindari daripada mendengar muzik.

Latihan lidahnya - elakkan daripada banyak bercakap, latihan diri untuk perbanyakkan zikir.

Kita hendaklah melatih diri untuk benci membuat dosa.

 
Kenapakah kita tidak berasa bersalah bila berbuat dosa? Ini adalah kerana kita telah terlampau banyak berbuat dosa sehingga kita tidak berasa takut lagi kepada fitrah asal manusia iaitu takut berbuat dosa. Kita lali dengan dosa-dosa yang kita lakukan !

       Nabi Muhammad ﷺ bersabda: 
مَنْ رَأَى مِنْكُمْ مُنْكَرًا فَلْيُغَيِّرْهُ بِيَدِهِ ، فَإِن لَمْ يَسْتَطِعْ فَبِلِسَانِهِ ، فَإِن لَمْ يَسْتَطِعْ فَبِقَلْبِهِ ، وَذَلِكَ أَضْعَفُ الإِيمَانِ. 
“Barangsiapa di antara kamu melihat sesuatu kemungkaran, haruslah ia mengubahnya dengan tangannya, jika tidak mampu, dengan lidahnya, jika tidak mampu juga, hendaklah dengan hatinya, yang demikian itu adalah selemah-lemah iman.”

Dengan itu, hendaklah berusaha agar tidak membiarkan diri kita berterusan melakukan dosa. Latih diri untuk benci berbuat dosa dan kawal nafsu kita.

Bagaimanakah cara untuk kita kembalikan keimanan DAN kepekaan (kepada dosa) ke dalam hati kita?

Kita hendaklah berpegang teguh dengan Sunnah sebagaimana firman Allah: 
((((((((((( ((((((((( (((((((((( ((((((((((( ((( (((((((((( (((((((( … (((((
 “Wahai orang-orang yang beriman, masuklah ke dalam agama Islam dengan sepenuhnya…”
(Surah Al-Baqarah: 208)
i) Pertama sekali kita hendaklah perbanyakkan bacaan Al-Qur'an, melakukan solat dengan ikhlas, Allah memberi amaran bahawa diturunkan malapetaka kepada orang-orang yang ingkar (kafir) agar mereka tidak angkuh.  Kita kena perbanyakkan DOA dengan penuh penghayatan dan emosi dengan cara begini, hati kita akan kembali suci seperti asal. 
ii) Kita hendaklah menjauhkan diri daripada berbuat dosa samada zahir atau batin agar mental dan fizikal kita juga akan turut menolak dosa. Dengan ini kita kembali memberi peluang untuk balik beriman kepada Allah. 
Apakah kaitannya dengan bulan Ramadan?

Ini adalah persiapan kita untuk membersihkan hati kita, supaya bulan segala ibadah Ramadan dapat dilaksanakan dan kita dapat menikmati kemanisan ibadah itu. Perkara-perkara di atas dapat menyuci diri kita zahir dan batin - agar penghayatan bulan Ramadan lebih bermakna. 

Latihkan diri kita untuk merasa rendah diri di hadapan Allah. Dengan ini kita menunjukkan bahawa kita amat memerlukan Allah yang Maha Esa. Apabila kita tidak merendahkan diri kita di hadapan Allah – ini menunjukkan seseorang itu merasa dirinya elok dan baik, justeru itu dia tidak memerlukan sesiapa dan tiada apa-apa kelemahan. Apabila kita melatihkan diri kita untuk merasa rendah diri dihadapan Allah, barulah kita dapat merasai betapa pentingnya untuk kita bergantung hanya kepada Allah. 

Allah berfirman kepada Nabi Muhammad ﷺ :
(((((((( (((((((((((( ((((((( ((((( (((((((((((( ((((((((((((((( ((((((((((( ((((   (( (((((((( (((((((((( (((((( ((( ((((((((( (((((( (((((((((( ((((((((( (((( (((((((( (((((((((( (((((((((( ((((((((( ((((((((((((((( ((((
“Sesungguhnya kami telah turunkan kepada kamu 7 ayat yang berulang-ulang dan Al Quran yang agung. Maka janganlah kamu sekali-kali cenderung kepada kenikmatan hidup yang telah kami berikan kepada beberapa golongan dari mereka (orang kafir), dan janganlah kamu bersedih hati terhadap mereka dan berendah dirilah kamu terhadap orang-orang yang beriman.” 


          
  (Surah Al-Hijr: 87-88) 
Allah telah memilih kita untuk mengabdikan diri kepadaNya dan telah memberi rahmat kepada kita dengan aqidah yang betul. 

Satu doa yang elok dibaca: 
“Ya Allah janganlah Engkau memberi musibah kepada kami dalam agama kami.” Jika Allah tidak membimbing kita ke jalanNya yang lurus, kita tidak akan bertahan lama. Kita sentiasa memerlukan Allah untuk membimbing kita memikul agama ini. Apa juga musibah yang berlaku ia mengajarkan kita untuk kembali kepada jalan Allah yang lurus.

Apakah perbezaan antara umat Islam dalam perang Uhud dan Perang Badar?
(Umat Islam dalam Peperangan Badar  lebih merendah diri dan amat berserah diri (tawakal) kepada Allah. Di antara mereka berkaki ayam, tidak berbaju, miskin dan sanggup berlapar.

Dalam perang Badar Nabi Muhammad ﷺ telah berdoa memohon kepada Allah: “Ya Allah! Sekiranya Engkau musnahkan kaum ini nescaya Maha Suci Engkau tidak ada yang akan menyembah Engkau di muka bumi ini.”  Jadi dalam peperangan Badar, umat Islam dalam keadaan lemah secara zahirnya tetapi mereka kuat bergantung (tawakal) kepada Allah.

(Manakala dalam Peperangan Uhud pula umat Islam dalam keadaan penuh keyakinan pada diri sendiri sehingga mereka lemah atau lalai tawakal terhadap Allah. Lalu Allah menunjukkan akibat kelemahan tawakal mereka itu, dan betapa mereka itu sepatutnya mengharapkan pertolongan Allah.

4)  Mengagungkan  dan mengESAkan Allah - adalah tanda-tanda pengabdian kepada Allah. Seperti rukun Islam yang lima, solat, haji, puasa (Ramadan), zakat- semua ini adalah perbuatan yang mengagungkan Allah sebagaimana Firman Allah yang bermaksud: “Sesiapa yang membesarkan syiar-syiar Allah maka dia di antara mempunyai ketaqwaan dihatinya.”
Kita juga tidak boleh memandang ringan terhadap perkara-perkara yang berkaitan dengan keagungan syiar Allah seperti : hijab, puasa, solat dan lain-lain.

Shaikh Hussain Yaqoob telah berkata:
“Kelalaian atau hati yang keras adalah amat merbahaya kepada agama kita yakni iman kita. Ini menyebabkan seseorang itu tidak mengambil berat  kepada agama. Kita hendaklah menghidupkan dan mensucikan semula hati kita sebelum datangnya Ramadan agar kita dapat meraih nikmat dengan sepenuhnya. Kita mahu diri kita berubah setelah melalui Ramadan yang mulia. Ketahuilah bahawa pintu-pintu syurga pada masa itu terbuka dan pintu neraka tertutup.”
Tanyalah pada diri sendiri, apakah akan berlaku jika aku di antara hambaNya yang terpilih untuk masuk syurga? Maka ini adalah peluang yang terbaik. 
Shaikh berkata:
Kita merebut peluang tersebut dengan mematuhi perintah Allah dan renungi ganjarannya seperti : apabila kita mendengar azan maka kita menjawab azan, bila selesai azan kita membaca doa azan dan berdoa kepada Allah dan mengambil wudhu sambil mengingati bahwa setiap kali kita mengambil wudhu maka dosa akan jatuh bersama-sama titisan wudhu itu.

Seorang Sahabah telah ditanya : 
“Bagaimanakah kamu mendapati khusyu’ dalam solat?” Lalu dia menjawab: “Aku duduk untuk beberapa minit, aku berfikir dan aku berharap kepada Allah mengkhusyu’kan aku sebelum aku dirikan solat.”
Shaikh berkata: 
“Sebenarnya umat Islam secara keseluruhan gagal mengecapi kemanisan bulan Ramadan. Sekiranya kita telah benar-benar berpuasa seperti yang dituntut, walaupun satu hari di bulan Ramadan  sudah pasti keadaan umat Islam akan berubah..”
Sebenarnya adalah sangat penting untuk kita  mengetahui & meneliti apakah matlamat (goals) yang patut kita capai dibulan Ramadan itu. Ramai yang memulai puasa Ramadan tanpa sebarang matlamat atau azam...justeru itu Ramadan berlalu begitu sahaja.
Apakah Matlamat Kita Dalam Bulan Ramadan?

Kita mestilah IKHLAS kerana Allah dan ianya datang dari hati yang suci. Maka kita akan dapat apa yang diharapkan dari keikhlasan kita itu. Banyakkanlah berdoa terutama pada waktu malam di bulan Ramadan.
MATLAMAT YANG KITA PATUT ADA DI BULAN RAMADAN

Matlamat-matlamat untuk Ramadan:

Matlamat 1: Hati harus mengharapkan Rahmah Allah

Rahmah yang turun dari langit akan dikecapi oleh segolongan manusia. Kita harus mengharap dari lubuk hati kita akan secebis dari rahmah Allah untuk menyelubungi kita. Tiada kejayaan yang boleh diperolehi tanpa rahmah Allah. Kita mesti merasakan yang kita dahagakan dan amat memerlukan rahmah Allah. Kita umpama tercari-cari akan rahmah Allah setiap malam di bulan Ramadan. Pada bulan ini, rahmahNya akan turun dari langit dan kita amat berharap agar pada malam itu rahmah Allah akan menyelaputi kita…setiap malam di bulan Ramadan, inilah yang patut kita idam-idamkan. Kita harus merasakan keinginan yang mendalam yakni merasakan kita lemah dan amat miskin, akan rahmahNya. Kita tidak akan mendapat  Jannah (syurga) hanya dengan amal soleh tetapi yang paling penting ialah rahmahNya. Jika kita menunjukkan yang kita amat memerlukan rahmahNya dengan meminta sedaya upaya, InsyaAllah Dia akan berikan kepada kita.

Matlamat 2: Mengharap ampunan Allah ke atas dosa-dosa kita yang lalu,  sekarang dan akan datang.
Rasulullah ﷺ berkata: 
مَنْ صَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ
“Sesiapa yang berpuasa di bulan Ramadan dengan iman dan ihtisaab akan diampunkan segala dosa-dosa yang lalu.”  Oleh itu kita berdoa agar Allah berkati kita dengan iman dan ihtisaab Ramadan ini. 

· Iman bermakna: Aku melakukan ini kerana Allah semata-mata – patuh dan menyerah diri kepadaNya. Aku berpuasa kerana Engkau menyuruh aku berpuasa.
· Ihtisaab bermakna: Sesuatu ibadah yang dikaitkan dengan hati. Ihtisaab berasal dari perkataan ‘hisaab’ = dipertanggungjawabkan. Maknanya, kita sedar akan ganjaran dari Allah. Kita mempunyai harapan yang tinggi yang kita boleh mendapat ganjaran dari Allah. Misalnya, sedang kita bekerja kita ingat akan gaji $$$$ beribu dolar yang kita akan dapat pada hujung bulan. Pokoknya, kita sedar di dalam hati bahawa Allah akan memberi ganjaran. Kita perlu sentiasa mengingati diri kita bahawa ganjaran hanya dari Allah.

Kadangkala, kita memberi tumpuan pada amal-amal besar, kita juga harus ada ihtisaab walaupun pada amal-amal kecil. Amalan yang kita sangkakan kecil sebenarnya besar di sisi Allah sekiranya kita benar-benar ikhlas  ketika melaksanakannya. Dengan ihtisaab, amal kecil boleh menjadi besar; kita miskin....kita merayu pada Allah.

Shaikh Hussain Yaqoob menerangkan, jika seseorang berpuasa, berbuka puasa, berpuasa lagi dan seterusnya, di mana niat dan di mana ihtisaab? Kadangkala kita melakukan sesuatu ibadah itu di sebabkan ikut-ikutan atau seperti ‘ROBOT’ – telah di programkan dalam diri!  Rasulullah ﷺ mengatakan: “Sesiapa yang tidak berniat pada malam sebelumnya, tidak berpuasa.”  Niat bukan di lafaz dengan lidah  tetapi berniat di dalam hati sahaja.

Shaikh juga berkata: Ihtisaab membuatnya bingung kerana dia sedang cuba memahami ihtisaab dan ikhlas. Untuk mendapat ganjaran pahala, adakah ihtisaab itu diperlukan? Misalnya, jika seseorang memasuki masjid dan duduk tetapi tidak berniat I'tikaaf, dapatkah dia pahala I'tikaaf? Setelah bertanya kepada ramai ulama, pendapat yang tepat adalah: Jika seseorang tidak berniat untuk I'tikaaf, dia TIDAK AKAN mendapat ganjaran pahala I'tikaaf. Ini sejajar dengan hadith:-
إِنَّمَا الأَعْمَالُ بِالنِّيَّاتِ “innamal a'malu bin niyyat = sesuatu amal berlandasan pada niat.”
Rasulullah ﷺ juga berkata: “Kamu akan mendapat ganjaran pahala apa yang kamu khusyu’ di dalam solat.”
Oleh itu, apabila kita melakukan apa-apa amal, kita mesti sedar (conscious) dan mahukan akan ganjaran dari Allah. Misalnya, jika kita berkata: “Ya Allah, aku mendengar syarahan ini kerana Mu, Ya Allah, aku sekarang menahan lidah kerana Mu (yakni tidak menjawab balik), Ya Allah, aku sedang duduk dengan diam sekarang keranaMu dll. Oleh itu, ketika berpuasa di Ramadan, kita harus melakukan seperti begini. 

Juga, kita harus sedar akan dosa-dosa dan meminta pengampunan dari Allah – IMBAS KEMBALI hari yang kita mengumpat, imbas juga hari kita menjerit pada seseorang, ingat hari yang kita marah seseorang... kemudian fikirkanlah: Apabila Allah mengampun kita, dosa-dosa kita akan dihapuskan. Ini bermakna di dunia, kita tidak akan disiksa (dendaan) di dunia dan di akhirat nanti kita akan dilindungi→  kita akan mendapat maghfirah (pengampunan) dari Allah. Pengampunan dari Allah amatlah istimewa. Jika kita memaafkan seseorang, kita lupakan dan bila syaitan mengingatkan kita, kita akan mengingatkan diri kita yang kita telah memaafkan orang itu. Pengampunan dari Allah adalah lebih dari itu – ia adalah pengampunan yang ‘TOTAL’. Oleh itu, kita mesti sedar yang kita mahukan Allah mengampunkan kita supaya kita meninggalkan Ramadan suci dari segala dosa. 

Kita boleh berdoa : “Ya Allah, terimalah usahaku, ampunikan kesilapanku dan kekuranganku. Ya Allah, ampunilah segala kesilapanku yang sengaja dan yang tidak disengajakan. Ya Allah ampunkan segala kesalahanku terhadapMu dan terhadap makhlukMu, Ya Allah, aku telah melakukan banyak  kesilapan...”→   tatkala berdoa, kita mesti ada pengharapan yang penuh bahawa Allah akan mengampunkan segala dosa-dosa kita. Bersangka baiklah  terhadap Allah.
Matlamat 3: Mengharapkan perlindungan dan kebebasan dari api neraka.
Hadith: “Sesiapa yang berpuasa satu hari kerana Allah, Allah akan menjauhkannya dari api neraka seperti jaraknya langit dan bumi. Kita harus merasakan keinginan yang mendalam untuk bebas dari api neraka.”
Hadith: “Dalam bulan Ramadan, ada hamba Allah yang bebas dari api neraka. Untuk dibebaskan dari api neraka, kita harus memikirkan bahawa kita dari golongan api neraka, apa akan terjadi jika kita ditakdirkan ke neraka - dengan perasaan ngeri & takut, barulah kita akan merayu sedaya upaya agar Allah membebaskan kita dari api neraka- dengan ini kita berusaha bersungguh-sungguh untuk membebaskan diri dari api neraka.”
Imam Az-Zahabi berkata: Sesiapa yang merasakan dia bukan dari golongan api neraka, dia bersikap angkuh...

Kita ada 29 atau 30 malam di bulan Ramadan, kita tidak mampu bersikap malas - setiap malam kita HARUS berdoa agar Allah membebaskan kita dari api neraka. Amatlah merugikan sekiranya kita tertinggal walaupun satu malam – rebut peluang untuk berdoa setiap malam di bulan Ramadan. 

Perumpamaan: Kamu dipenjarakan seumur hidup tetapi diberi peluang bebas selama sebulan. Bagaimana kelakuan kamu? Adakah kamu akan bersikap yang terbaik? Kita sering bekerja keras untuk nikmat di dunia - bagaimana pula dengan akhirat? Bagaimana dengan bebas dari api neraka??? Maka, minta pada Allah membebaskan kamu dengan penuh sayu dan harapan. Bayangkan Allah sedang melihat wajah kamu, merayulah pada Allah ketika kamu bertahajjud di malam Ramadan. Kamu khaskan seluruh bulan Ramadan untuk Allah → Kamu mahukan AzeemahNya. Jangan  biarkan syaitan untuk berkata: “Kamu sudah bekerja keras, cukuplah, kamu sudah bebas.” → bayangkan kamu BELUM bebas dari neraka, teruskan meminta dan merayu setiap malam Ramadan.

Matlamat 4 : Kita mahu Allah  bermegah mengenai kita kepada MalaikatNya

Hadith yang diriwayat oleh ‘Ubaadah ibn as-Saamit, Rasulullah ﷺ berkata: “Ramadan sudah tiba, bulan barakah, Allah menyelubungi kita dengan RahmahNya, Dia memadamkan dosa-dosa, Dia memerhatikan kita berlumba untuk kebaikan, Dia bermegah mengenai kita kepada malaikatNya. Oleh itu, tunjukkan kepada Allah yang terbaik, sesungguhnya yang bermuram adalah yang dihalang dari mendapat rahmah Allah.” 
(HR Tabrani- Saheeh)

Kenapa Allah membuka pintu Jannah ?

Kenapa Allah menutup pintu Neraka ?

Kenapa Allah bermegah dengan MalaikatNya ?

Kerana Allah mahu memudahkan kita untuk mara kehadapan, lebih mendekatiNya…

Hadith: Apabila kita berjalan kepada Allah, Allah akan berlari kepada kita..., →Bayangkan di bulan Ramadan, ini berlipat ganda! Oleh itu, lakukan LEBIH! Lakukan yang luar biasa! Bayangkan Allah  memanggil malaikat: Ya fulan, marilah tengok...(nama kita di sebut)! Ia adalah penghormatan dari Allah  di hadapan malaikatNya- berlumbalah untuk mendapat penghormatan ini. Bayangkan Allah berkata: Tengok si miskin...(kita semua) dia sedang berqiyaam, tengoklah, dia sedang membaca Al-Quran, tengok dia...kita mahu Allah bermegah mengenai kita kepada malaikatNya.

Matlamat 5 : Kita mengharapkan shafa'ah ( pertolongan )

Rasullullah ﷺ berkata: Siyam (berpuasa) dan Al-Quran akan menolong hambaNya pada hari kebangkitan. Puasa akan datang dan berkata: “Ya Rabb, aku menghalangnya dari makan dan minum, terimalah pertolonganku.” Al-Quran akan berkata: “Ya Rabb, aku menghalangnya dari tidur di malam hari, terimalah pertolonganku.”  Al-Quran dan puasa dibenarkan untuk memberi pertolongan (shafa'ah) kepada kita.  

Bayangkan: Ada rakaman video kita ketika di dunia, setiap saat dirakamkan. Rakaman ini ditayangkan di hadapan kita di akhirat – ingatkah hari kita tidak menutup aurat, ingatkah hari kita berbohong, ingatkah hari kita bergaul bebas antara lelaki dan perempuan, ingatkah... kita akan merasa hancur! Tidak bermaya… Apa yang harus kita lakukan? Puasa kita dan bacaan Al-Quran kita dipandang besar di sisi Allah. Kita mahu Allah mengampunkan semua dosa kita. Puasa kita boleh berkata: “Dia telah berpuasa dengan betul, aku telah menghalangnya dari makan dan minum, aku membuatnya kerja untukMu, ampunilah dia.” Al-Quran pula berkata: “Ya Allah, bila orang sedang sibuk berbual di masjid, dia teruskan mengaji. Bila orang sudah meninggalkan masjid, dia sedang mengaji... ampunilah dia.”
Matlamat 6: Berharap agar dijauhi penyakit rohani 

Kita mahu agar martabat atau maruah kita lebih tinggi daripada kesenangan dunia – sebab kesenangan di dunia adalah sementara, sedangkan kesenangan di akhirat adalah kekal.

Menurut Ibn Qayyim: Puasa mampu menghindari seseorang dari penyakit hati, penyakit rohani dan penyakit jasmani. Bayangkan dunia adalah lembah paya di mana kita tenggelam di dalamnya dan ia terus  menarik kita ke dalamnya…kita mengharapkan seseorang dapat menarik kita keluar dari khayalan dunia ini lalu menyelamatkan dan membawa kita ke syurga .  
Menurut Ibnu Qayyim: Ada sebahagian orang yang mempunyai hati dan jiwa yang tertumpu hanya kepada syurga.  Mereka hanya mengharapkan tempat di syurga dan melihat wajah Allah.  Mereka meninggalkan kebendaan dunia dan menganggapnya sebagai perkara remeh – hidup mereka semata-mata mengharapkan keredhaan Allah.

Kita tidak akan merasa puas dengan kebendaan dunia, malahan perasaan cintakan dunia membuat kita sentiasa merasa tidak pernah cukup dengan apa yang ada. Seseorang akan berkata…aku akan bahagia jika rumahku seperti ini, kemudian aku akan bahagia sekiranya…dll. Cukuplah! Hapuskan keinginan pada nikmat dunia dan  tumpukan perhatian untuk mendapat keredhaan Allah dan kampung akhirat.

Matlamat 7 : Perlaksanaan hukum Allah ke atas Keinginan kita :

Hari akan berlalu dan kebanyakan kita hidup di dalam keadaan tanpa arah tuju dan dalam keadaan tidak sedar iaitu kita leka...  Kebanyakan kita mengikut nafsu kecuali sesetengah di antara kita yang dapat mengawal diri.  Misalan: Bila lapar - kita makan; Bila kita ingin bercakap - kita akan bercakap tanpa membuat perhitungan, dll…kita membiarkan nafsu kita mengawal setiap perilaku kita. Ingatlah!  Nafsu adalah seperti anak kecil (spoil brat) yang hanya menginginkan kenikmatan - jangan biarkan ia menguasai setiap tindak tanduk kita!

Apabila Ramadan tiba, seseorang akan menahan nafsunya daripada perkara-perkara yang dihalalkan sebelumnya, seperti: makan, minum dan pergaulan suami-isteri disiang hari.  Secara sedar - ingatkan diri sendiri bahawa : aku mengawal nafsuku dan bukan nafsu mengawal ku - aku mahu menjadi hamba yang berserah kepada Allah, yang menurut setiap ketetapan yang ditetapkan.  Bila tiba masa Allah tetapkan untuk kita makan dan minum, maka akan kita turuti perintahNya dan sekaligus kita menyingkirkan nafsu kita daripada bermaharajalela mengawal kehidupan kita.

Latih nafsu kita secara SEDAR (consciously) untuk tunduk kepada perintah Allah.  Jangan sekali-kali membiarkan nafsu membuat anda merasa bersalah - nyatakan TIDAK! Sama seperti kita mendisiplinkan anak kecil, letakkan nafsu di tempat yang sama, pastikan ia turuti undang-undang yang ditetapkan.  Jangan pula kita mengawal nafsu hanya pada ketika yang tertentu saja!

Matlamat 8 : Perlaksanaan kesempurnaan akhlak menurut ketetapan Allah:

Ini akan menaikkan maruah dan martabat kita. Ramadan adalah sarana untuk meningkatkan taqwa apabila seseorang melakukannya dengan bersungguh-sungguh (sesuai dengan syariat). Ia juga bulan latihan dimana kita disuruh perbaiki akhlak/perilaku.

Hadith: Puasa adalah perisai….jangan turuti nafsu, jangan meninggikan suara, jika kita dicela - nyatakan saja, “aku sedang berpuasa.” 
Menurut pendapat sebahagian Salaf: Kesempurnaan akhlak akan mempertingkatkan ketaqwaan kita. Sayugialah kita berusaha perbaiki akhlak dan perilaku yang telah ditetapkan dalam Islam, bukan menurut adat kebiasaan kita.  Jangan memberi alasan bahawa ia adalah personaliti kita. Jika apa yang biasa kita lakukan baik - maka teruskan tapi jikalau ia melanggar tatasusila Islam - TINGGALKAN!
Bertekadlah untuk perbaiki akhlak dalam bulan Ramadan ini.  Bayangkan diri anda dengan akhlak yang murni - tidak bercakap perkara yang menimbulkan kemarahan Allah.  Biasakan diri dengan berbicara hanya perkara yang membawa kebaikan saja.  Cuba anda bayangkan malaikat di sebelah kanan anda sahaja sibuk mencatit sepanjang sebulan ini.  

Anda akan diuji/digoda - tapi nyatakan pada diri anda walau apa pun berlaku anda tidak mahu dikalahkan nafsu.  Nyatakan pada nafsu anda – “BERHENTI ! Aku ada matlamat”.  Sibukkan diri anda dengan matlamat yang telah anda tetapkan.  Kawal setiap gerak langkah anda dan nyatakan pada nafsu anda 
bahawa anda sedang berpuasa.  Senantiasa ingatkan diri anda bahawa aku sedang berpuasa, dan aku sedang melaksanakan ibadah.

((Sekiranya pendapat/nasihat kita kepada orang lain akan membawa kepada perselisihan, maka hentikanlah - lebih baik berdiam diri.
Hadith: Ibadah yang paling Allah sukai adalah yang berterusan (istiqamah) biarpun sedikit.
Kebiasaannya apa yang terjadi setelah Ramadan?  Kita mulai dengan azam yang baru.  Ada sebahagian di antara kita meninggalkan Ramadan tanpa mengecapi apa-apa pun! Tanpa azam baru… Adakah kita istiqamah dalam ibadah? Bila timbul masalah atau bila sibuk, kita tinggalkan ibadah itu dan ini, ketepikan yang sunnah. Alasan - Saya sibuk…ianya susah,...saya letih…saya tidak sihat - apa yang membuat kita terlalu sibuk??? Tidak dapatkah kita memperuntukkan masa untuk kelas (majlis ilmu) walau sekali dalam seminggu??  Ini akan membuka pintu kepada kelalaian - kita perlukan PERINGATAN!!  Ada sebahagian orang dapat mengingatkan kita akan Allah, sebaliknya sebahagian yang lain melalaikan kita dengan perkara remeh duniawi - buatlah pilihan yang tepat  ( orang yang macam mana hendak kita dampingi.

Amalan itu perlu konsisten (berterusan), bukan sekejap buat dan sekejap tinggalkan.  Menjadi satu kesilapan besar apabila kita menghentikan ibadah kita kerana merasa bosan dan penat.  Ramadan memberi kita peluang untuk melatih diri kita selama 30 hari.  Perlu ada komitmen dalam latihan ini, kita hendak beribadah kepada Allah setiap masa, sampai hari kita bertemu dengan Allah.

Tiada yang lebih ditakuti orang beriman daripada melihat seseorang yang berada pada jalan yang benar, setelah itu kembali sesat. Rasulullah ﷺ selalu berdoa, “Wahai Yang Membolak-balikkan hati (Allah) tetapkanlah hati kami atas agamaMu”.  Istiqamah dalam ibadah - syaitan tidak akan dapat menyesatkan orang yang konsisten.  Orang-orang yang sesat biasanya ada meninggalkan sesuatu amalan.  Misalan: meninggalkan kelas agama, adzkar (zikir pagi/petang), berjemaah, solat sunat…jangan sesekali membiarkan diri kamu meninggalkan perkara tersebut - ini menjadi detik permulaan setiap kelalaian yang juga melemahkan iman!

Mula melatih diri kita agar konsisten dalam ibadah di bulan Ramadan ini.  Berhati-hatilah akan tipu daya syaitan, lebih-lebih lagi di akhir-akhir Ramadan.  Biasanya waktu inilah akan diadakan jualan murah di sana-sini.  Syaitan akan cuba membisikkan…“Kamu telah bekerja keras, beristirehatlah,..dll.”
*** Renungilah  - Sudahkah kita persiapkan diri menghadapi Ramadan ???

MENYAMBUT KEDATANGAN RAMADAN

Ini satu nasihat yang kita amat perlukan kerana kita akan menyambut tetamu terhormat.  Apa harus anda buat? Ubahsuai rumah? Pastikan anak-anak berpakaian cantik? Sediakan permaidani merah?!! Tetamu terhormat kita ialah bulan yang mulia - bulan Ramadan. Kita perlu mengutamakan/mengagungkan tanda kebesaran Allah (syiar Allah), kemuliaanNya, berhijrah untukNya.

Jabir Ibn Abdillah berkata; “Janganlah kita samakan hari-hari biasa kita dengan hari-hari puasa. Seharusnya ada perubahan sebaik sahaja kita melangkah ke bulan Ramadan.”
Apabila hilal Ramadan menjelma, pintu syurga dibuka dan pintu neraka ditutup. Maka, berubahlah sekiranya kita inginkan fadhilat Ramadhan.

Sebagai persediaan menyambut Ramadan, kita perlu berhenti sejenak dan renungi…kita harus mengambil masa untuk rehat - masa untuk mencari ketenangan.

Apa yang perlu dilakukan sebaik sahaja Ramadan tiba?

 1) Berhenti daripada melakukan dosa /maksiat.

Kita mestilah berhati-hati agar tidak melakukan dosa di bulan Ramadan. Ulama dan cerdik pandai ada berkata: “Sekiranya sesuatu perbuatan itu adalah dosa besar, maka meninggalkannya (perbuatan itu) akan memberi kita ganjaran yang lebih besar.” Contohnya, seorang wanita kaya lagi cantik menggoda seorang lelaki melakukan zina seraya lelaki itu berkata, “Aku takutkan Allah.”  Maka ganjaran menjauhkan diri dari dosa itu adalah besar kerana godaan itu juga besar. Sekiranya desakan untuk melakukan dosa itu kecil/lemah, seseorang itu masih juga melakukan dosa itu,  maka ia akan mudah terjerumus dalam dosa  yang besar.  Ini adalah kerana dia gagal melawan diri dari  melakukan dosa kecil, maka dosa kecil ini akan membawanya kepada melakukan dosa yang lebih besar. Sepatutnya, tinggalkan sahaja perkara-perkara yang boleh mendatangkan dosa.

Rasulullah ﷺ bersabda: “Terdapat beberapa umat di mana di Hari Kiamat, Allah tidak pandang pada mereka mahupun berkata-kata.” - ini tanda kemurkaanNya - ini satu musibah besar - salah seorang daripada mereka ialah seorang tua yang melakukan zina. Mengapa? Kerana dia sudah tua, sudah menikmatinya bertahun-tahun  tetapi masih tidak dapat mengawal diri.

Di bulan Ramadan, segala penyumbang kepada dosa menjadi lemah dan kuranglah beban kita – Iblis dirantai, ramai umat Islam melakukan amal jariah, masjid-masjid penuh, lebih ramai membaca Al Quran. Dengan berpuasa, syaitan yang mengalir di dalam darah kita juga menjadi lemah (setiap orang mempunyai syaitan sebagai teman, di namakan Qarin). Maka, apabila kita melakukan dosa, lebih beratlah kesannya.

Apabila fajar terbit, bermulalah puasamu sepertimana takbir menandakan mula solatmu. Shaikh berkata: “Apabila terbit fajar, janganlah kamu membiarkan hati kamu merayau-rayau - tumpukan kepada Allah, tumpukan kepada melakukan perkara-perkara yang menggembirakan Allah.” Andaikan anda berdiri di hadapan Allah Yang Maha Mengetahui isi hatimu.
· Analisa dosa-dosa yang mudah atau sering anda lakukan dan bertekad menghindarinya - renungkan dan bertindaklah sewajarnya.

Cadangan :  Buat senarai dosa-dosa anda : 
(Siapa anda selalu mengumpat

(Bagaimana anda dapat menghentikannya

(Siapa yang sering anda ditikam dari belakang 

(Bilakah bertindak demikian ?


(Bagaimana saya dapat elak dari berperasaan sedemikian?

2) Berhenti daripada berbual kosong dan berbalah di rumah.
Sekiranya  timbul situasi sedemikian, bincangkan isu itu selepas Ramadan. Setahun ada 365 hari, jadi ketepikan 29 hari di bulan Ramadan ini dan elak daripada berbual kosong. Perbalahan keluarga harus diselesaikan segera. Jika tiada penyelesaian, bolehlah masalah ini dibicarakan selepas Ramadan. Berusahalah menangani masalah ini. Jangan biarkan masalah keluarga menghalang anda menambah keimanan di bulan Ramadan. 

***Jangan biarkan fikiran/jiwa anda terganggu - Berusahalah melapangkan fikiran/jiwa anda sebelum Ramadan. Ada perkara lebih baik ditinggalkan, ada perkara yang harus diselesaikan.

Timbulkan suasana kasih sayang dan keakraban di Ramadan ini ( agar kita dan setiap orang di sekeliling kita dapat tumpukan perhatian pada bulan Ramadhan. Jadikan saat-saat menjelang Ramadan waktu yang indah untuk semua.

Adakan perjumpaan keluarga (family meeting) untuk berbincang mengenai Ramadan. Sebagai sebuah keluarga, setiap ahli harus bersetuju:

a) Tinggalkan TV - Tiada yang rugi jika tidak menonton TV  sebulan ini. Beri imbuhan kepada anak-anak kecil - beritahu mereka tentang keistimewaan Ramadan.  Sebagai contoh, buat carta di mana setiap ibadah yang mereka lakukan akan diberi pelekat bintang-bintang( biru jika solat di masjid, bintang( hijau jika puasa sehari, pelekat merah bila puasa berterusan 3 hari, dsb.

b) Jangan berjaga malam melainkan untuk beribadah. Tinggalkan permainan komputer(, PS2( di waktu malam, dsb.

c) Sebaik-baiknya, jangan adakan apa-apa jamuan/kenduri/keramaian di bulan Ramadan. Persediaan untuk jamuan amat memakan masa. Setiap detik di bulan Ramadan adalah berharga! Jika amat perlu, khususkan satu malam dan jemput semua kenalan sebagai tanda 'ulfa’ – kasih antara Muslim. Sekiranya suami masih hendak mengadakan jamuan, buatlah...demi untuk membahagiakan suami, kerana ini bermakna anda mendapat keredhaan Allah. 
d) Pastikan juga tiada muzik (di rumah (, di dalam kereta( atau di mana sahaja.

3) Kita perlukan saat-saat ketenangan dan kedamaian sesama rakan sekerja.

Lupakan dan maafkan, ketepikan atau selesaikan isu yang masih ada. Bertolak-ansur isu duniawi demi untuk  Deen (agama) kerana anda hendak meraih ‘hadiah besar’ di bulan Ramadan! Apa salahnya jika anda beralah - anda dinilai mengikut niat dan tindakan anda.

*Yang perlu diutamakan di Ramadan - ketepikan perkara-perkara remeh. Contoh, jika suami pulang lewat malam, jangan dijadikan isu, berkatalah di dalam hati: “Suami pulang lewat, alhamdulillah, lebih masa untukku beribadah di bulan Ramadan ini!”

Jangan menyambut Ramadan ini dengan perasaan benci kepada sesiapa dan jangan biarkan sesiapa mempunyai perasaan negatif terhadap anda. Sambutlah Ramadan dengan hati dan minda yang suci – berdoalah agar Allah kurniakan ini pada anda.  Doakan juga untuk umat Islam sejagat... mohon petunjuk dan keampunan Allah untuk mereka.

Bersihkan diri kamu daripada kesalahan, kebencian – mahukah anda mengambil pahala daripada saudara-saudara kamu?  Ganjaran memaafkan seseorang itu lebih besar daripada ganjaran mengambil pahalanya. Contoh, apabila Nabi Yusof a.s memaafkan saudara-saudaranya, kemaafan itu adalah yang terbaik – secara 'total'. Beliau tidak mengungkit perkara yang berlaku tetapi beliau memaafkan mereka. Malah beliau membela saudara-saudaranya dengan mengatakan syaitan telah memainkan peranan dalam memecah belahkan beliau dan saudara-saudaranya.  Keampunan Allah lebih hebat daripada ini.  Tidakkah anda inginkannya?  Jika anda inginkan keampunan Allah, maka maafkan saudara-saudara kamu.  Kemaafan adalah soal hati dan amatlah susah melakukannya...

4) Berhenti daripada makan terlalu banyak!

Ramadan bukan bulan makan dan tidur sahaja. Bersederhanalah dalam hal makan.  Terlalu banyak makan akan menjadikan seseorang itu malas, lebih tidur dan kurang ibadah. Rasulullah ﷺ bersabda:
“Anak Adam tidak akan memenuhi bahtera lebih banyak daripada perutnya sendiri – penuhkan dengan 1/3 udara, 1/3 makanan 1/3 air.” Sahur pula harus ringan juga. Bayangkan - ada orang makan beryani untuk sahur???!!!

*** Saudari saudari! Berhenti daripada memasak yang rumit! Masak secara ringkas, makan secara ringkas di bulan Ramadan. Disarankan, sebelum Ramadan, masaklah makanan yang boleh disimpan lama atau dibekukan.

5) Berhenti daripada bercakap banyak!

Shaikh Hussain Yaaqob berkata, “Di bulan Ramadan ini, tolong tutup mulut! Cakap hanya jika perlu! Berpuasa adalah satu ibadah seperti solat.” Rasulullah ﷺ bersabda: “Sesiapa yang percayakan Allah dan hari kiamat, harus kurangkan bercakap.” Jika sukar untuk berbuat demikian, berlatih mengurangkannya di Ramadan ini. 
***Ketahuilah, setiap perkataan yang keluar daripada mulut kita adalah ganjaran ataupun hukuman kepada kita - fikirkan. Malaikat Munkar atau Nakir yang menulis!

Apabila kita bercakap tanpa berfikir, keadaan ini mengundang berlakunya sesuatu yang buruk, salah atau berdosa. 

Rasulullah ﷺ bersabda: “Sesiapa yang berdiam diri lebih selamat” - ambil sikap seperti ini. Allah mencipta satu lidah dan dua telinga ada sebabnya - kurangkan bercakap, lebihkan mendengar!

Rasulullah ﷺ bersabda: “Terlalu banyak ketawa akan mematikan hati anda.”
Sama juga apabila kita bercakap terlalu banyak, bersosial terlalu banyak ( Awasi tingkah laku anda.
Shaikh Hussain Yaaqob mengingatkan kita supaya: 
( Jauhkan kaum wanita daripada telefon(
      ( Kaum lelaki jangan bersembang di masjid 
      ( Hindarkan perbualan panjang kerana ini akan membawa kepada perbualan yang tidak bersesuaian.
( Kurangkan mengguna telefon(
(Gunakan telefon untuk ibadah seperti memberi nasihat, menanya khabar emak atau saudara yang sakit, dsb.

6) Rehatkan katil ( anda !

Tidur itu nikmat daripada Allah. Andai terlebih tidur, menjadi musibah! Ramadan bukan masa untuk tidur .

Al kisah seorang Salaf berhenti di rumah seorang rakan pada suatu malam di bulan Ramadan. Rakannya sedang tidur.  Dia bertanya kepadanya, “Apa yang kamu buat di sini pada waktu lewat ini?” Salaf itu pun berkata: “Apa pula yang kamu buat - tidur pada waktu lewat malam di bulan Ramadan!?”

Shaikh Hussain Yaaqob mencadangkan:  Di bulan Ramadan, sekira mampu, elakkan dari tidur malam melebihi 4 jam.  Sekiranya perlu, tidurlah sebentar di tengah hari.

Waktu antara zohor dan asar merupakan waktu yang kurang produktif kerana pada masa itu kita terlalu letih dan lapar. Tidurlah sebentar. Semuanya terpulang kepada ketahanan tubuh badan anda – berapa jam waktu tidur yang mencukupi.  Kajian menunjukkan pelajar-pelajar boleh tidur hanya 2 jam ketika waktu peperiksaan akhir. Ada pula diantara mereka yang tidak tidur langsung kerana hendak mendapat keputusan cemerlang.  Ramadan hanya sebulan. Anda boleh melatih tubuh anda untuk kurangkan tidur.

(Semua di atas boleh dilakukan jika anda ada tujuan yang khusus (yaqni matlamat) untuk meraih      sebanyak mungkin nikmat dan keberkatan bulan Ramadan yang mulia ini.

Apabila ‘nafsu’ memanggil anda tidur atau mula merasa malas, tutup mata anda dan bayangkan hidup di JANNAH...syurga , pastinya anda tidak tergamak untuk buang masa – tiada waktu untuk tidur, tiada waktu untuk omong kosong, tiada waktu untuk membuat kuih, tiada waktu untuk membeli belah baju raya… JANNAH lebih kekal dan kita perlu usaha keras untuk ke JANNAH ! 

***Carilah kawan yang ikhlas dan mempunyai ‘himmah yang tinggi’ (motivasi dan kecekalan) yang saling mengingati dan saling membantu, misalnya berkongsi zikir dan doa yang baru dipelajari, berlumba-lumba membaca Al-Quran bukan kerana “RIAK” tetapi berusaha menghabiskan bacaan Al-Quran di bulan Ramadan. Inilah hikmah mempunyai rakan-rakan yang sedemikian.  
Sesungguhnya, syaitan akan menjauhkan kita daripada orang-orang yang beriman. Bersabarlah dan terus mendampingi mereka. 

Firman Allah di dalam Surah Al-Kahfi: 28:-
((((((((((  (((((((( (((( ((((((((( ((((((((( ((((((( (((((((((((((( ((((((((((((( (((((((((( ((((((((( ( (((( (((((( ((((((((( (((((((( ((((((( ((((((( (((((((((((( (((((((((( ( (((( (((((( (((( ((((((((((( ((((((((( ((( ((((((((( (((((((((( ((((((( ((((((( ((((((((( ((((((( ((((   
“Dan bersabarlah kamu bersama-sama dengan orang orang yang menyeru Tuhannya dipagi dan petang dengan mengharap keredhaanNya. Dan janganlah kedua matamu berpaling dari mereka kerana mengharapkan perhiasan kehidupan dunia ini. Dan janganlah kamu mengikuti orang-orang yang hatinya telah Kami lalaikan dari mengingati Kami, serta menuruti hawa nafsunya dan adalah keadaannya itu telah  melampaui  batas.”
Ada di antara teman kita yang akan mengingati kita akan jualan murah di gedung-gedung, ada yang akan beri resepi baru, ada ingatkan kita itu dan ini (perkara remeh) - kawan seperti inikah yang kita mahukan untuk meningkat iman kita? Mampukan mereka meneguhkan ketaqwaan kita? Pilihlah…carilah, dampingilah kawan yang akan membantumu ke jalan yang lurus menuju syurga Al Firdaus…

7) Jauhi daripada dikelilingi manusia!

Lazimnya di bulan Ramadan, perkara-perkara yang bertentangan yang berlaku  iaitu kita  lebih kerap dijemput orang kerana kita ada majlis buka puasa. Setelah berbuka ada yang langsung berbual hingga tertinggal terawih di masjid. Ada yang memberi alasan akan solat di rumah tetapi setelah tiba dirumah, mula rasa letih dan mengantuk…tidur…Waspada! Apa pula bahan perbualan…Elok kita jauhi orang-orang yang suka bercakap mengenai perkara-perkara duniawi yang remeh. Contohnya: Dah buat kuih apa, tolong beri resepi itu dan ini, di mana ada jualan murah,  dsb.

Shaikh berkata kebanyakan orang akan menghalang kita daripada melakukan amalan soleh. Berwaspadalah! Jika perlu berurusan dengan masyarakat, lakukanlah secara ringkas. Mereka yang teguh beribadah akan membawa anda lebih dekat kepada Allah. Renungkan kelemahan diri kamu; dengan siapa kamu berkawan; jauhi perkara-perkara yang boleh dijauhi - perkara remeh. Tutuplah telefon melainkan untuk jalan beribadah seperti menanya khabar ibu, saudara yang sakit, berkongsi zikir atau doa yang baru dipelajari, dsb.
8) Kita perlu waktu ketenangan bersama keluarga di bulan Ramadan - eratkan silaturrahiim.

Anda harus berfikiran tiada sesiapa yang membenci atau ada masalah dengan anda. Jika masih ada yang berperasaan sedemikian - Tinggalkanlah.

Curahkan kasih sayang, kebahagiaan dan kemesraan kepada mereka yang rapat dengan anda. Bagaimana? Mungkin dengan memberi mereka hadiah, membahagiakan mereka. Mengapa? Agar hati dan jiwa kita tidak runsing dan berserabut di bulan Ramadan kelak. Jika boleh, selesaikan segala masalah dan urusan dengan mereka. Dengan minda yang lapang, insyaAllah, anda boleh tumpukan hati dan jiwa kepada Allah di Ramadan.  Lakukan dengan ikhlas – jangan harapkan balasan untuk perkara baik yang anda lakukan. 'Izzah' hak Allah, Allah yang menentukanNya.

9) Hentikan aktiviti di luar rumah – baik kaum lelaki mahupun kaum wanita!

Kurangkan aktiviti luar dari sekarang (Bulan Rajab dan Syaaban). Belilah barang-barang keperluan dapur (barang kering) untuk sebulan Ramadan.  Dengan ini, anda hanya perlu mengambil masa singkat di luar rumah pada bulan Ramadan untuk membeli barang-barang segar. Jika ada khidmat penghantaran rumah, ini akan mengurangkan masa membeli-belah. Belilah barang-barang Eid (Raya)  sebelum Ramadan.

10) Rehatkan minda dan jiwa daripada perkara duniawi.

Jangan fikirkan tentang membeli belah untuk Eid (Raya). Yang penting ialah merebut keberkatan bulan Ramadan bukan Hari Raya! Kita menyambut Hari Raya setelah berjaya laksanakan amal ibadah di Ramadan dan berjaya meraih nikmat bulan Ramadan.

Bagaimana perkara-perkara di atas boleh dilakukan?

a) Tumpukan perhatian kepada bekalan akhirat dan ibadah kita

b) Fikirkan amalan yang hendak dilakukan hari ini, misalnya ‘aku belum baca zikir ini…hari ini tumpuanku ialah untuk membaca  zikir ini…’ Jangan biarkan diri kita leka.

c) Fikirkan cara mendapat khusyu’ dalam solat.

d) Fikirkan cara-cara anda boleh membantu dan berbakti kepada umat Islam di Ramadan seperti menolong seseorang atau kaum keluarga lain. Kisah Khalifah Abu Bakar r.a telah menolong menyusukan kambing-kambing penduduk. Umar r.a. pergi ke rumah seorang wanita tua lagi lemah untuk menghulurkan bantuan. Tetapi seseorang telah lebih dahulu membuat kerja-kerja itu. Siapakah yang lebih dahulu membersih rumah wanita tua itu, mengisi jag air, dsb ? Pastinya Abu Bakar r.a.!

e) Bayangkan api neraka ...bayangkan hingga anda rasa ngeri dan takut. Kemudian bayangkan JANNAH di mana anda bertemu Rasulullah ﷺ, kemudian anda bertemu isteri Baginda Aishah r.a.,  dll , rakan-rakan sekelas anda, saudara-saudara yang anda cintai. Anda akan bertemu Allah setiap hari manakala mereka yang lain hanya menemuiNya  sekali seminggu... semuanya berlaku di Syurga Al Firdaus.
f) Apa akan berlaku sekiranya anda berpindah ke negara lain, bandar lain? Agamamu, imanmu tidak bergantung pada seorang sahaja, cari di dalam diri anda apa yang Allah telah berikan - bimbingan, hidayah  hanya dari Allah. Apabila anda mula memikirkan JANNAH , segala yang lain hanya perkara kecil.

g) Bayangkan anda khusyu’ mengerjakan solat - apa rasanya? Apabila anda membaca surah Al-Quran di dalam solat dan anda memahami maksudnya - anda akan menangis apabila membaca surah-surah yang memuji kebesaran Allah. 

Bagaimana Quran boleh menaikkan martabat kamu? Ramadan ialah bulan latihan, maka tumpukan pada apa yang anda mahu. Seorang Imam di Masjid Ibn Taimiyyah, di United Arab Emirates membuat doa dalam solat witr: “Ya, Allah, jadikanlah remaja MuslimMu sibuk dengan cita-cita dan aspirasi tinggi dan janganlah biarkan mereka leka dengan perkara-perkara duniawi yang remeh”

11) Banyakkan bersedekah

Beri lebih banyak sedekah - infaq, infaq dan infaq lagi! Rasulullah ﷺ sangat pemurah di bulan Ramadan. Para sahabat berkata bahawa Rasulullah ﷺ bersedekah bagaikan angin bertiup - tidak terkira banyaknya.  Jangan kedekut - bersedekahlah walaupun hanya dengan separuh buah  tamar. Beri  dalam senyap sebanyak yang mungkin – lebih baik tidak diketahui orang.

Cuba bayangkan terdapat sebatang pokok yang mempunyai buah-buahan yang lazat dan kamu boleh memetik mana-mana satu atau kesemuanya sekali. Sesetengah buah tersebut amat istimewa sekali. Adakah kamu akan berusaha mencapai buah tersebut? Tentu sekali! Buah-buah istimewa itu patut menjadi sasaran kamu. Pada bulan Ramadan, selain ibadah puasa, terdapat beberapa ibadah lain yang seharusnya menjadi tumpuan kamu.

 
AL QURAN
Allah berfirman dalam Surah Al-Baqarah ayat 185:
((((((                                                     ((((((((( (((((((( ((((((( ((((( ((((((((((((( 
“Bulan Ramadan yang padanya diturunkan Al Quran…”
Allah mengaitkan Ramadan dengan Al-Quran kerana ianya bulan ketika Al-Quran diturunkan, iaitu seolah-olah kita menyambut saat kitab suci ini diwahyukan. Kenapakah dalam bulan Ramadan khususnya manusia menghampirkan diri kepada kitab Al Quran? 
Allah berfirman lagi dalam Surah Al-Baqarah ayat 2:
(((((((                                       ((((((((((( (( (((((( ( ((((( ( ((((( (((((((((((((( (((   
“Kitab Al Quran ini, tidak ada sebarang syak padanya (tentang datangnya dari Allah dan tentang kesempurnaannya); Ia pula menjadi petunjuk bagi orang yang (hendak) bertaqwa.”
 Kitab ini amat istimewa kerana terdapat penyelesaian kepada apa-apa saja serta kepada segala perkara. Ia merupakan petunjuk kepada umat manusia. Al-Quran berbicara terus ke hati manusia dan menghidupkan jiwa mereka.

 

Menurut Shaikh Muhammad Hussain Yaaqob: “Umat Islam kita kini menjalani kehidupan jauh dari Al-Quran.” Kenapa terjadi begitu? Kerana kita tidak merasakan kitab Al-Quran itu diturunkan untuk umat manusia, daripada Pencipta langit dan bumi. Bayangkan saat ketika Al-Quran diwahyukan (diturunkan). Golongan kafir Makkah pada ketika itu hidup dalam kegelapan. Hanya segelintir yang mengalami perubahan sehingga lahirlah Abu Bakar r.a., Umar r.a., Ali r.a., Uthman r.a. dan lain lain lagi.

 

Kini wujud beberapa kumpulan muslim yang taat iaitu mereka yang menjaga akidah Islam, yang mementingkan halal haram dan yang sibuk membaca buku tentang akidah, fiqh, serta sirah tetapi mereka lupa mengkaji Al-Quran. Al-Quran akan menimbulkan “pertarungan” dalam diri orang yang mengkajinya. Al-Quran ialah Furqan - Ia dapat melenyapkan perasaan was-was. Ia juga penawar untuk semua perkara seperti bisikan/niat jahat, tekanan (stress), kesedihan, masaalah jiwa dan lain lain. Al-Quran merupakan rawatan yang paling mujarab. 

 

Al-Quran ialah makanan rohani yang akan mengekalkan kamu pada jalan yang benar. Mereka yang menyeleweng ialah mereka yang menjalani kehidupan tanpa Al-Quran. Sekiranya kamu  memelihara Al-Quran, maka Allah akan membimbing kamu ke jalan yang lurus. 

 

Al-Quran umpama nur atau cahaya. Bayangkan kamu berada dalam sebuah bilik gelap. Al-Quran lah  cahayanya dan akan terpancar di wajah kamu, di lidah yaqni dalam kata-kata mu. 

Allah berfirman dalam Surah An-Nur ayat 35: 
(((( ((((( ((((((((((((( (((((((((( ( (((((( (((((((( (((((((((((( (((((( ((((((((( ( ((((((((((((( ((( ((((((((( ( (((((((((((( ((((((((( (((((((( ((((((( ((((((( ((( (((((((( ((((((((((( ((((((((((( (( (((((((((( (((( (((((((((( ((((((( ((((((((( (((((((( (((((( (((( (((((((((( ((((( ( ((((( (((((( ((((( ( ((((((( (((( (((((((((( ((( (((((((( ( (((((((((( (((( ((((((((((( (((((((( ( (((((( ((((((( (((((( ((((((( ((((   
“Allah menerangi langit dan bumi. Bandingan nur hidayah petunjuk Allah (Kitab Suci Al Quran) adalah sebagai sebuah “misykaat” yang berisi sebuah lampu; lampu itu dalam bekas kaca, bekas kaca itu pula (jernih/terang) laksana bintang yang bersinar cemerlang. Lampu itu dinyalakan dengan minyak dari pokok yang banyak manfaatnya, (iaitu) pokok zaitun yang bukan sahaja disinari matahari semasa naiknya dan bukan sahaja semasa turunnya (tetapi ia sentiasa terdedah kepada matahari): hampir-hampir minyak itu - dengan sendirinya – memancarkan cahaya bersinar (kerana jernihnya) walaupun ia tidak disentuh api; (sinaran nur hidayah yang demikian bandingannya adalah sinaran yang berganda-ganda): cahaya berlapis cahaya. Allah memimpin siapa yang dikehendakiNya (menurut undang-undang dan peraturanNya) kepada nur hidayahNya itu; dan Allah mengemukakan berbagai misal perbandingan untuk umat manusia; dan Allah Maha Mengetahui akan tiap tiap sesuatu.”
1. Misykaat (iaitu tempat sesuai untuk meletakkan lampu) umpama orang mukmin
2. Bekas Kaca  umpama  hati orang mukmin

- Kaca bersifat jernih dan suci. Sesungguhnya hati seorang mukmin jernih dan suci; tanpa kesan kotoran dan tompok hitam yang menghalang seorang mukmin untuk melihat kebenaran. Kaca bersifat lembut bagaikan hati seorang mukmin yang lembut dan penuh sifat pengasih serta belas kasihan terhadap para mukmin lain. Namun, walaupun kaca bersifat lembut, kaca juga bersifat mantap/teguh. Orang mukmin tidak berubah mengikut persekitaran. Hati orang mukmin mantap/teguh dan tidak mudah lemah mengikut ke arah sana dan arah sini. Hati seorang mukmin kuat dan teguh. Zikir menghuni hati orang mukmin.

3. Cahaya umpama iman orang mukmin.
4. Pokok (dari mana minyak itu diambil) umpama Wahyu Allah iaitu Al-Quran dan Sunnah. Pokok tersebut ditanam di tempat yang terbaik di tengah-tengah ladang. Ajaran Al-Quran mengambil jalan tengah serta jalan yang paling jauh dari kesesatan. Iman orang mukmin diperkukuh dengan penurunan wahyu daripada Allah. Jika lebih banyak minyak diisi ke dalam bekas kaca itu, lebih bersinarlah cahaya itu dan akan tahan lebih lama. Dengan demikain, makin banyak ayat Al-Quran diisikan ke dalam hati, maka insya Allah akan semakin kuatlah iman kamu. Ayat Al-Quran menjadi santapan iman dan cara yang paling cepat untuk meningkatkan iman ialah menerusi Al-Quran.

Allah berfirman bahawa ayat-ayat Al-Quran dapat diisikan ke dalam hati orang mukmin. Kamu boleh pilih untuk mengisi hati kamu sebanyak 1/4, 1/3, 1/2  atau diisi penuh dan seterusnya hingga melimpah ruah. Apabila ia melimpah, maka akan terpancarlah pada wajah, pada anggota badan, pada tingkah laku dan sebagainya. Orang mukmin tersebut akan menjadi bagaikan cahaya yang berjalan. Subhanallah… Ketika Hari Kiamat, cahaya inilah yang akan wujud pada siraat yang lebih halus daripada rambut kita. Cahaya daripada Allah itu amat adil. Akan ada mereka yang merangkak di atas siraat, yang berlari di atas siraat, ada yang menunggang kuda di atas siraat, ada yang bergerak laju seperti kilat – kesemuanya bergantung pada keadaan hidup mereka ketika di dunia. Sekarang, nilailah diri kamu sendiri! Kitab Quran ini akan menyelamatkan kita di dunia dan di akhirat.

 

Quran merupakan tanda belas kasihan/rahmat Allah. 
Allah berfirman dalam Surah Al Ankabut ayat 51:-
((((((((   (((((((((( (((((( (((((((((( (((((((( ((((((((((( (((((((( (((((((((( ( (((( ((( ((((((( (((((((((( (((((((((( (((((((( ((((((((((( ((((   

“Tidakkah cukup bagi mereka bahawa kami telah menurunkan kapada mu (Muhammad) Al Quran yang dibacakan kepada mereka?  Sesungguhnya Al Quran yang diturunkan itu mengandungi rahmat dan peringatan bagi orang yang beriman”.
 
 Surah Asy-Syuuraa ayat 52:-
((((((((((((((                                       (((((( ((((((( (((( (((((( ((((((((((( ((((((( ((((((((((( ((((   

“Dan demikianlah Kami wahyukan kepadamu   wahai Muhammad –  Al Quran sebagai roh (yang menghidupkan hati) dengan perintah Kami…… Kami jadikan Al Quran cahaya yang menerangi. Kami beri petunjuk denganNya sesiapa yang kami kehendaki antara hamba-hamba Kami. Dan sesungguhnya engkau (wahai Muhammad ﷺ) memberi petunjuk dengan Al Quran itu ke jalan yang lurus.”
Dengan demikian Al-Quran itu nyawa bagi hati dan jiwa kamu. Tanpanya, hati dan jiwa kamu akan mati. … Semakin banyak ayat Al-Quran yang diselami, semakin banyak petunjuk yang diperolehi. Apabila kamu meninggalkan Al-Quran, itulah tanda bermulanya kehancuran kamu.

 

Adalah tidak wajar bagi seorang muslim yang mengasihi Allah, namun Al-Quran tidak di  hatinya. Kamu patut bertekad, “Aku mahu menghafal seluruh Al-Quran” dan “Aku mahu mempelajari tafsir Al-Quran”,  supaya pada mana-mana saat dalam hidup kamu akan ada sepotong ayat yang boleh membantu kamu, memberi panduan kepada kamu, serta menenangkan kamu. Hiduplah dengan Al Quran di sisi kamu (hafal pada siang hari, baca Al Quran pada malam hari dalam ibadah Qiamullail) – Ia merupakan suatu hidayah daripada Allah. 

 
Ramadan ialah masa untuk kamu memberikan tumpuan kepada Al-Quran. Wujudkan suasana supaya Al-Quran akan berada dalam kehidupan kamu. Abdikan diri kamu kepada Al-Quran pada bulan Ramadan. Bermulalah dari sekarang pada bulan Rejab dan Sya’ban dan pertingkatkan usaha pada bulan Ramadan. Al-Quran meningkatkan darjat seseorang dan merupakan penyelamat dunia dan akhirat…. Semoga ia bermula pada bulan Ramadan.

 

Para ulama ada mengatakan bahawa salah satu sebab untuk mempelajari dan menghafal Al-Quran ialah untuk berdiri pada malam hari sambil membaca Al-Quran dalam ibadah Qiamullail. Terdapat banyak ayat dalam Al-Quran tentang mukmin yang bangun malam untuk membaca Al-Quran. Jika hanya juz Amma dan juz Tabaarak yang kita hafal, itu tidak mencukupi. Kita harus berdiri lebih lama dalam Qiamullail untuk membaca apa-apa yang telah dihafal. Ini memberikan kita “azeemah” iaitu keazaman untuk terus berusaha meningkatkan diri. Setiap tahun dalam bulan Ramadan, kita patut pertingkatkan diri kita dan tahap pengajian Al-Quran untuk  terus mencapai sesuatu yang lebih baik, ameen.
Adakah terdapat jadual A-Quran yang dicadangkan khusus untuk bulan Ramadan? Sebenarnya sepanjang hari patut diisi dengan Al-Quran melainkan waktu solat, waktu ke dapur yang sesingkat mungkin, waktu terawih dll. Jadualkan setiap saat untuk Al-Quran, kemudian selitkan perkara lain mengikut jadual tersebut.

 

Imam Sufyan Al-Tsaury meninggalkan segala perkara lain pada bulan Ramadan demi Al-Quran. Imam Malik pula berhenti membaca hadith atau menghadiri halaqah pada bulan Ramadan untuk memberi tumpuan kepada Al-Quran. Qataadah (seorang tabie') pula khatam Al-Quran setiap minggu pada hari-hari biasa (di luar bulan Ramadam). Beliau mempunyai pekerjaan, mempunyai keluarga, beliau mengajar, beliau amat sibuk namum beliau tetap meluangkan masa untuk Al-Quran kerana para cendekiawan ini menganggap Al-Quran sebagai keperluan dalam kehidupan. Pada bulan Ramadan, Qatadah khatam seluruh Al-Quran setiap 3 hari dan pada 10 hari terakhir dalam bulan Ramadan, beliau khatam seluruh Al-Quran setiap malam!

 
Terdapat hadith yang mengatakan Al-Quran tidak dapat dikhatamkan dalam masa kurang dari 3 hari. Namun para ulama bersetuju bahawa bulan Ramadan merupakan suatu pengecualian kepada hadith ini kerana mereka menganjurkan khatam Al-Quran sebanyak kali mungkin pada bulan Ramadan. Para ulama ini hidup dengan Al-Quran, mengetahui tafsirnya, namun pada bulan Ramadan mereka pertingkatkan usaha tersebut.

 

**Setiap sesuatu ada masa yang khusus untuknya dan Ramadan ialah masa yang khusus untuk AL-Quran.
Ramai yang membaca Al-Quran tetapi tidak mengerti maksudnya, namun dapat khatam Al-Quran lebih dari sekali pada bulan Ramadan. Keadaannya tentu amat berbeza jika kamu faham maknanya. Kamu akan dapat rasai perbezaannya apabila kamu membaca Al-Quran berserta menghayati pengertiannya pada bulan Ramadan.  
BAGAIMANAKAH CARANYA UNTUK KITA MEMPEROLEH MANFAAT SEBANYAK MUNGKIN DARIPADA AL QURAN?
 

i) 
Berwudhu’lah: Ketepikan dulu soal fiqh. Pastikan diri kamu berwudhu’ kerana Al Quran ialah syiar Allah, iaitu kalam Allah bagaikan Allah berkata-kata dengan kamu. Bertaqwalah (ada perasaan takut kepada Allah)!
ii) 
Duduklah selayaknya secara keadaan rendah diri atau rendah hati (tidak angkuh), walaupun tidak mengapa untuk kamu berbaring atau bersandar. Bayangkanlah seolah-olah kamu sedang memperdengarkan bacaan Al Quran di hadapan Allah. Bagaimanalah agaknya kalau begitu??
iii) Ingatkanlah diri sendiri sebelum memulakan bacaan tentang kata-kata siapakah yang akan kamu perdengarkan bacaannya? Sedarilah ia merupakan kata-kata daripada Allah yang telah memberikan segala-galanya. Ingatlah nama-nama Allah dan syukurilah rahmatnya. Seterusnya, bolehlah dibaca doa yang berikut: “Ya Allah, izinkanlah aku menikmati keindahan Al-Quran, izinkanlah aku menikmati kemanisan Al-Quran dan perbolehkanlah aku memahami Al-Quran sebagaimana para Sahabat memahaminya….”
iv)
Bersujudlah ketika terbaca ayat-ayat As Sajdah.
v)  Pada bulan Ramadan, kamu dibolehkan mengaji Al-Quran dengan cepat untuk menghabiskan lebih banyak bacaan. Akan tetapi adalah lebih baik atau afdhal Al-Quran diperdengarkan bacaannya secara perlahan dan juga merdu, disertai tajwid dan tartil. 
Bayangkan seolah-olah Allah sedang bercakap dengan kamu dengan kata-kata yang berikut: “Ya si Fulan binti si Fulan, dengarlah Aku…. Aku mengenali mu, Aku menciptakan kamu, terimalah apa yang Aku perkatakan kepada mu…” Maka dengan itu, kamu akan mendengar dan membaca dengan perhatian yang lebih khusus. Anak-anak para ulama pada masa dahulu, sekiranya membaca sesuatu ayat Quran tanpa tumpuan, sering menganggap mereka belum membaca ayat tersebut. Mereka pasti akan mengulangi bacaan tersebut.
vi) Jalanilah kehidupan mengikut Al Quran dan berinteraksilah dengan Al Quran. Apabila kamu bertemu dengan ayat tentang Syurga Jannah, berhentilah seketika dan bayangkan Syurga Jannah serta berdoalah agar dikurniakan Syurga Jannah. 
Apabila kamu membaca tentang Neraka, berhentilah seketika dan pohonlah dilindungi darinya. Apabila kamu membaca tentang golongan Muttaqoon (orang yang bertaqwa), berhentilah seketika dan berdoalah agar dimasukkan ke dalam golongan tersebut. Apabila kamu membaca tentang kebesaran Allah, berhenti dan bertakbir! Apabila kamu membaca tentang para Nabi, berdoalah agar dapat bersama-sama mereka kelak. Ambillah iktibar daripada apa yang kamu baca dalam Al-Quran.
vii) Kamu boleh juga sediakan sebuah buku catatan sambil membaca Al-Quran. Buatlah catatan tentang ayat-ayat yang kamu gemari, untuk digunakan sebagai peringatan. Kemudiannya kamu boleh menyemak tafsirnya atau menggunakan ayat tersebut sebagai rujukan pada masa hadapan.
viii)  Sekiranya kamu dapat membaca Al-Quran dengan lancar serta dapat memahami Al-Quran sedikit sedikit, bolehlah kamu khatam Al-Quran sebanyak mana yang disukai. Namun, cubalah pula sesuatu kelainan! Bacalah ayat Al-Quran dalam bahasa Arab, kemudian bacalah terjemahannya dalam bahasa ibunda kamu. 
Jika kamu meluangkan lebih banyak masa untuk Al-Quran setiap hari pada bulan Ramadan, insya Allah kamu akan dapat selesaikan banyak bacaan pada bulan Ramadan, iaitu kamu mungkin selesai membaca seluruh Al-Quran dalam bahasa Arab serta memahami maksudnya sekali. Kamu perlu ada perasaan teringin sangat mencapai keadaan tersebut dan merebut peluang ini di bulan Ramadan. 
Bersabarlah menghadapinya dan kejarlah peluang ini. Kiranya kamu dirahmati dengan masa yang lebih, bacalah tafsir Al-Quran. Ibn Kathir menetapkan sasaran untuk membaca tafsir Al-Quran sebanyak 1 juz sehari. Kiranya kamu amat teringinkan demikian, berdoalah dan Allah akan memakbulkannya. Jika kamu tidak dapat membaca Al-Quran dengan lancar, gunakan pita rakaman untuk membantu kamu membaca ayat demi ayat. Setelah selesai 1 juz, bacalah terjemahannya untuk mengetahui maksudnya. 
Jika kamu tidak pandai langsung membaca Al-Quran, merayulah kepada Allah supaya kamu tidak berada dalam keadaan yang sama pada Ramadan yang akan datang. 
Kamu perlu mendengar bacaan Al-Quran pada pita rakaman atau cakra padat (CD) atau apa saja, kemudian bacalah terjemahannya. Mereka yang begini tentunya mempunyai masa yang lebih kerana bukan mereka sendiri yang memperdengarkan bacaan Al-Quran. Oleh itu, sebaiknyalah mereka membaca tafsir Al-Quran.

  
IBADAH QIAMULLAIL/TERAWIH/TAHAJJUD (SOLAT MALAM)
Hidupkan ibadah qiamullail dengan menetapkan tujuan dan matlamat tertentu, iaitu sebagai satu saluran untuk menghapuskan dosa-dosa kamu. Kamu mungkin kecewa atau resah dengan dosa-dosa kamu. Maka bulan Ramadanlah masanya untuk kamu peroleh jalan keluar. Rasulullah ﷺ menunjukkan cara penyelesaiannya melalui ibadah qiamullail. Menurut sebuah Hadith: “Sesiapa yang bersolat malam pada bulan Ramadan, dengan penuh keyakinan serta mengharapkan ganjaran untuknya, maka dosa-dosanya yang lalu akan diampunkan.”( Hadith Riwayat Bukhari & Muslim.) 

 
Menerusi ibadah solat malam, kamu dianggap mengikut jejak langkah golongan para Salihin seperti Rasulullah ﷺ, para Sahabat baginda, para Salaf dsbnya. Golongan ini sering menjalankan ibadah qiamullail yang sememangnya terangkum dalam budaya tingkah laku serta adab tatasusila mereka. Rasulullah ﷺ pernah bersabda: “Berpegang teguhlah kepada ibadah qiamullail kerana sesungguhnya perbuatan tersebut merupakan budaya tingkah laku golongan salih. Ibadah tersebut dapat menebus dosa-dosa kamu dan dapat menghampirkan lagi kamu kepada Allah. Rasulullah ﷺ turut menjelaskan bahawa seseorang mukmin tidak dikira sebagai orang yang mulia dan bermaruah melainkan jika mereka tergolong dalam kumpulan qiamullail. Menurut sebuah hadith lagi, Rasulullah ﷺ pernah bersabda, bahawa: “Ibadah qiamullail turut menyingkirkan penyakit daripada badan.” (HR At Tirmizi, hadith sahih oleh Albani.)
Ibadah qiamullail merupakan cara untuk memperoleh kasih Allah. Menurut suatu hadith, mereka yang menjalani ibadah qiamullail ialah golongan yang dikasihi oleh Allah serta amat disenangi oleh Allah. Allah turut tersenyum kepada mereka menandakan Allah menyukai tingkah laku mereka. Bagi seseorang lelaki yang mempunyai isteri yang cantik serta tempat tidur yang empuk, namun tetap bangkit untuk bersolat malam, Allah akan berkata: “Lihatlah wahai malaikatku, lelaki ini mempunyai tempat tidur yang empuk, isteri yang cantik, namun dia sanggup meninggalkannya.” Lelaki ini terus-terusan memuji Allah serta mengucapkan kata-kata indah tentang Allah. Dia turut merayu kepada Allah walaupun telah memaksakan diri untuk bangun malam. Allah memerhatikan semua tingkah laku ini dan meluahkan rasa bangga dengan tingkah laku hambaNya kepada para malaikat. Menurut sebuah hadith lagi, jika seseorang itu bangun untuk bersolat malam dan matanya terlelap sewaktu sujud, Allah akan berkata kepada para malaikatNya, “Saksikanlah para malaikatKu, inilah hambaKu, jiwanya bersamaKu dan badannya mengadapKu. Maka catatlah ibadah qiamullailnya sebagai ganjaran untuk dirinya dan kiralah tidurnya sebagai sedekah daripadaKu kepadanya.” Lihatlah betapa Maha Pemurahnya Allah!

 
Sekiranya Allah akan memanggil kamu dengan sesuatu nama, maka nama apakah yang kamu inginkan? MUQANTEER (iaitu seseorang yang sarat dengan amal salih) atau MUQALID atau GHAFIL? Rasulullah ﷺ. telah bersabda bahawa sesiapa yang solat malam dan membaca 10 potong ayat daripada Al Quran, maka dia akan ditulis sebagai GHAFIL iaitu insan yang tidak mengambil berat atau ambil peduli. Seseorang yang membaca 100 potong ayat pula akan ditulis sebagai QAANITEEN iaitu insan yang salih. Manakala sesiapa yang solat dengan membaca 1000 potong ayat, akan ditulis sebagai MUQANTEER iaitu insan yang sarat dengan amal salih. Pilihlah mana-mana nama yang kamu ingin Allah gunakan untuk menyeru diri kamu.
 

*Bagi kaum wanita, terpulanglah sama ada ingin memilih solat di masjid atau di rumah, mengikut mana-mana  yang akan membawakan kekhusyukan yang lebih.

 
** Apabila kamu berhajat bersolat di masjid:
a) Bertolaklah awal ke masjid dan berusahalah untuk sampai ke masjid sebelum azan Isya’ dilaungkan. Selepas iftar atau berbuka puasa, tinggalkan dulu tugas membersihkan pinggan kotor. Selesaikan tugas itu setelah pulang dari masjid. Tidak mengapa berbuat demikian, hanya untuk bulan Ramadan.
b) Bacalah doa ketika dalam perjalanan ke masjid iaitu doa yang indah-indah memohon Allah memberikan Nur kepada kamu dan doa masuk masjid.
c) Jawablah azan serta berdoalah antara setiap seruan dalam azan dan juga sesudah azan berakhir hinggalah ke waktu iqamah.
d) Carilah tempat yang sunyi di mana kamu akan terasa paling khusyuk dan duduklah bersendirian, elak bergaul dengan orang lain atau bersembang kosong. Pergunakanlah setiap saat untuk berdoa kerana kamu sedang berada di dalam rumah Allah pada bulan Ramadan. Manfaatkan penggunaan masa sebaik mungkin.
e) Apabila imam memulakan solat, bayangkanlah kamu sedang berdiri di hadapan Allah pada hari Kiamat iaitu cuba berikan tumpuan semampu mungkin. Dengarlah, dan renungkanlah segala yang kamu bacakan dalam solat. Apabila kamu mengenali mana-mana juz yang dibaca oleh imam pada malam itu, ulangkajilah bacaan tersebut pada siang hari nanti. Bacalah maksudnya jika kamu tidak memahami bahasa Arab.
f) Sentiasalah berdoa, serta selang-selikan dengan istighfar. Setiap saat amat berharga.
g) Berdoalah ketika meninggalkan masjid.

Rasulullah ﷺ ada bersabda:- 
“Terdapat satu jam dalam setiap malam yang pada ketika itu tiada seorang muslim pun yang berdoa, melainkan Allah akan memakbulkan doanya (iaitu saat ketika setiap doa orang mukmin pasti akan dimakbulkan oleh Allah).” 
Peristiwa ini berlaku setiap malam. Seseorang hamba Allah paling dekat dengan Tuhannya ketika dalam keadaan sujud dan Allah akan turun ke langit terendah pada 1/3 terakhir waktu malam untuk memakbulkan doa hambaNya. Namun demikian, sesetengah orang terus tidur selepas solat terawih hinggalah waktu fajar. Mereka tidak bangun untuk berjaga malam untuk menjalankan ibadah pada bulan Ramadan. Bangunlah pada waktu malam terutamanya pada 1/3 yang terakhir. Ramadan ialah masanya untuk melipatgandakan ibadah. Apabila kamu solat malam atau berqiamullail, pilihlah nama apa yang kamu mahu diseru oleh Allah iaitu Muqanteer ke? Muqalid ke? Atau Ghafil?

 
Cubalah berqiamullail secara bersendirian. Kerana inilah masanya kamu ‘berkhalwah’ atau bersendirian dengan Allah, iaitu saat rahsia kamu dengan Allah jauh daripada perasaan riya’ dan ujub sambil menikmati keindahan saat-saat bersama dengan Allah. 
Tenangkan hati kamu dengan ucapan zikir, berdoalah sebanyak-banyaknya, pohonlah daripada Allah agar dikurniakan khusyu’ dalam solat. Seolah-olah kamu lari bebas dari dunia. Mohonlah agar Allah memberi kamu perlindungan serta menjadi tempat untuk mengubat hati kamu. 
Menangislah semahunya di hadapan Allah, berdoalah secara tetap dan berterusan dan curahkan segala isi hati kepada Allah. “Semoga Allah tanamkan di hati kita kemanisan melepaskan sebak di hati kepada Nya dan kita tidak rasa perlu mengadu hal kepada manusia lain.” Kenapa kamu ingin mengadu hal kepada manusia? Adakah untuk meraih simpati? Insafilah bahawa Allah lah yang memberikan kamu segala-galanya.

 

Dengan demikian, pada bulan Ramadan, kita bagaikan burung hantu. Kita cergas segar dan berjaga malam di bulan Ramadan. Golongan para Salihin terus beristighfar selepas selesai solat malam. Tiupkanlah roh ke dalam istighfar kamu, hidupkan istighfar kamu. Cuba bayangkan seorang anak kecil yang merayu-rayu minta ampun daripada kamu. Dengan itu, merayulah  sebanyak mungkin semoga Allah mengampunkan kamu agar kamu keluar dari bulan Ramadan dalam keadaan bersih daripada segala dosa.

  

(((Mulakan membuat persediaan untuk menyambut Ramadan dari sekarang. Panjatkanlah doa kepada Allah semoga Allah membantu kamu memperoleh manfaat sebanyak mungkin pada Ramadan ini, juga agar dipermudahkan kamu bangun malam, khatam Al-Quran dll. Allah tidak akan memandang mereka yang membuat persediaan untuk Ramadan sama kedudukannya dengan mereka yang tidak membuat persediaan untuknya (Iaitu Allah akan lebih memuliakan mereka yang membuat persedian untuk menyambut Ramadan berbanding mereka yang tidak membuat sebarang persediaan).

MERAIH KEBERKATAN BULAN RAMADAN - Bahagian 2

IBADAH DOA :

Allah berfirman dalam surah Al-Baqarah : 186 :-

((((((( (((((((( (((((((( (((((( (((((((( ((((((( ( ((((((( (((((((( (((((((( ((((( ((((((( ( (((((((((((((((((( ((( ((((((((((((((( ((( (((((((((( (((((((((((   (((((   
“Jika hambaKu menyoal tentang diriku, sesungguhnya aku dekat dengan mu.  Aku akan memperkenankan doa kepada sesiapa yang meminta doa dari ku. Maka, hendaklah mereka menyahut seruan ku dan mempercayai akan aku, agar mereka diberi petunjuk.”
Apakah yang hendak disampaikan oleh ayat ini?  Kamu seharusnya merasakan suatu ketenangan dan betapa dekatnya Allah di dalam hati-hati kamu. Allah itu Maha Penyayang - Kita perlu yakin, ada husnu zonn (bersangka baik) terhadap Allah ketika kamu mendengar ayat ini. Anda seharusnya merasakan dekat dan mempunyai hubungan terus dengan Allah. Dalam surah ini Allah telah menggunakan perkataan “fainni qareeb” yang bermaksud ‘sesungguhnya’ Aku sangat dekat.  Allah tidak menggunakan “Aku adalah dekat”.  Perkataan ‘sesungguhnya’ di situ menunjukkan suatu kepastian dari Allah.  Para ulama’ berpendapat bahawa ia bermaksud doa hambaNya diperkenankan terus oleh Allah dan Dia tidak perlu akan apa-apa perantaraan. Allah memilih perkataanNya dengan teliti - sesuatu perkataan itu khas untuk sesuatu keadaan. Untuk menghayati Al-Quran, maka hendaklah kamu mempelajari ilmu tafsir.  Sebagai hamba Allah, kita seharusnya meminta pada Allah dengan sabar, tidak tergopoh-gopoh dan tidak sekali berputus asa. Allah lebih suka bila hambaNya banyak meminta-minta dariNya. Allah tidak suka bila hambaNya berhenti dari meminta sesuatu dariNya.  

Rasullullah ﷺ telah bersabda: “Barang sesiapa yang tidak meminta dari Allah akan mendapat kemurkaan Allah.”  Rasullullah ﷺ juga telah bersabda: “Allah itu sememangnya Pemalu lagi Pemurah. Allah merasa malu jika Ia tidak memperkenankan permintaan hambanya yang menadah tangan kepadaNya”

Bagaimanakah caranya kita berdoa?

Ramai yang merasa putus asa apabila doa mereka tidak dimakbulkan Allah. Allah  murka akan mereka yang berdoa tetapi lama kelamaan menjadi semakin suam dan akhirnya mereka berputus asa.  Allah tidak suka akan doa yang dilakukan tanpa penghayatan, iaitu hanya kata-kata yang diucapkan oleh lidah.  Doa itu bukan sesuatu yang mekanikal atau automatik - doa perlu datang dari hati yang amat inginkannya. Setiap insan mempunyai keperluan: keperluan untuk diberi petunjuk dari Allah, perlunya kepada Nuur Allah di dalam jiwanya.  Manusia perlu berdoa agar mendapat petunjuk dari Al-Quran, mendapat balasan baik di akhirat kelak.  Manusia berharap Allah melenyapkan segala rintangan serta melegakan mereka dari segala masalah dunia. Setiap insan perlu berdoa untuk suaminya, anak-anak, ibu-bapa, adik-beradik serta jirannya.  
Kita perlu juga berdoa untuk mendapat Lailatul Qadar, Syurga Firdaus tanpa dihisab, solat yang penuh khusyu’, mintalah agar Allah pupuk keikhlasan dalam setiap ibadah anda, minta keberkatan bagi masa anda, minta agar dosa-dosa mu diselindungi, dijauhi api neraka dan berdoalah agar anda fasih dalam berbahasa Arab, juga berdoa supaya Al-Quran dan Sunnah itu tertanam dalam setiap jiwa orang-orang muslim.  Doalah agar Islam bangkit dan gemilang di dunia, doakan untuk mereka yang dizalimi dan juga untuk setiap umat Islam. Jangan dihadkan doa anda!

Bagaimana orang-orang soleh melakukan doa:

Nabi Musa pernah membunuh tanpa sengaja. Kemudian beliau membantu dua orang wanita, lalu berdoa dengan penuh kesungguhan: “Ya Allah, Aku adalah fakir dalam segala hal, aku dalam kesusahan, aku dalam kemiskinan.”  Beginilah caranya kita patut berdoa. Hendaklah kita merasa rendah diri. Doa itu dapat menukar qadar. Bayangkan kehidupan tanpa doa. Doa adalah pemberian paling berharga dari Allah Azawajall. Ahli Salaf (mereka yang beriman) melakukan doa dengan pujian-pujian bagi Allah seperti: “Ya Allah Engkaulah yang paling pemurah, Engkaulah Maha Mengetahui, Ya Allah Engkaulah yang Maha Pengampun, Ya Allah Engkaulah…” dan sebagainya….. kemudiannya barulah diiringi dengan pemintaan.  Tunjukkan kepada Allah yang kamu perlukan sesuatu, bahawa kamu sedang merayu kepadaNya, doalah dengan sepenuh hati dan jiwamu, berdoalah dengan rendah hati dan keyakinan yang Allah akan kabulkan doa-doamu.

Masa terbaik berdoa adalah di dalam bulan Ramadan kerana kita sedang patuh dan taat kepada perintah Allah pada waktu siang dan malam, malah pintu-pintu Syurga dibuka, dan turunnya rahmat Allah.

Mencari masa yang afdhal berdoa :

i. 1/3 akhir malam. Ini berpandukan hadith: Ada sejam dalam setiap malam di mana tiada seorang muslim yang meminta kebaikan tidak akan dimakbulkan oleh Allah.

ii. Tidur dengan berwuduk dengan ayat-ayat zikir di lidah lalu bangkit pada alam hari untuk berdoa. Seperti hadith: Tiada seorang muslim semasa berada dalam keadaan suci dan zikir dan meminta sesuatu dari perkara dunia atau akhirat, tidak akan Allah makbulkan permintaannya. Ini adalah janjiNya.

iii. Dalam sujud

Ini berpandukan hadith: Bersunguh-sungguhlah kamu melakukan doa kerana doa-doa itu akan dimakbulkan.

iv. Semasa dan selepas azan
   Seperti hadith:  Sewaktu azan dilaungkan, pintu-pintu syurga terbuka dan doa seseorang itu akan diterima.

v. Antara azan dan iqaamah
Ini berpandukan hadith: Doa yang dilakukan antara azan dan qamat tidak akan ditolak. Hendaklah percaya dengan iman yang kuat. Lagi kamu percaya, lagi banyak ganjaran yang diterima. Mesti ada keimanan yang tinggi yang Allah akan menerima doa.  

vi. Doa semasa hujan dan semasa iqaamah dan semasa bulan Ramadhan

vii. 1 jam terakhir hari Jumaat: antara Asar dan Maghrib

viii. Selepas setiap solat fardu
ix. Doa orang musafir, doa orang yang dizalimi, doa kedua ibu-bapa dan doa mereka yang berpuasa

x. Setelah membaca Al-Quran kerana pada masa itu ketenangan akan turun dari langit dan para malaikat ada bersama mereka yang membaca Al-Quran yang akan mengaminkan doa kita

xi. Doa untuk semua umat Islam yang lain kerana para malaikat akan berkata “Amin, dan untukmu jua”
xii. Mengadap kiblat.  Angkatkan tanganmu - tunjukkan kepada Allah yang terbaik dari diri mu dan tunjukkan kepadaNya yang kamu betul-betul meminta dariNya agar doa kamu diterima Allah. Mulakan dengan puji-pujian bagi Allah. Lebih banyak pujian lagi bagus, dan akhiri dengan selawat ke atas Rasullullah ﷺ.

Rasullullah ﷺ telah bersabda: “Setiap DOA itu dihalang oleh suatu tabir sehinggalah selawat ke atas nabi diucap.”

Tabah dalam melakukan doa - ulang, ulang dan ulang lagi. Rasullullah ﷺ sering mengulangi doanya sebanyak 3 kali.  

Ibn Masud telah berkata: Rasulullah ﷺ telah mengulangi doanya sebanyak tiga kali, dia banyak meminta kerana dia meminta dari Rabbnya. Allah memberinya tarbiyyah, mengurniakannya nikmat dan ihsan - maka ia tingkatkan harapannya lalu meminta dengan banyak… kita semua adalah miskin… kita meminta dengan penuh keyakinan bahawa Allah akan memperkenalkannya walaupun kita tidak patut mendapatnya!  Mintalah apa jua yang besar atau kecil, pernah sahabat berdoa agar mendapat tali kasut yang baru!  Walau kecil manapun permintaan kita, perbuatan meminta dari Allah itu dianggap besar di sisi Allah - ia menunjukkan yang kita berpaling kepada Allah untuk setiap urusan kita.
Kita hendaklah yakin yang doa kita diterima. Sufyan As Saiyya (murid kepada Sufyan At Tsaury) berkata: “Tiada siapa dari antara kamu patut membenarkan apa jua yang diketahui tentang dirinya menghindari dirinya dari melakukan dosa iaitu jika kamu merasakan diri telah banyak berdosa, janganlah merasa malu untuk berdoa.”
Berdoa di dalam Bulan Ramadan :

· Berdoalah pada masa-masa yang afdhal: tunggu sehingga azan untuk berdoa, tidur berwuduk supaya bila terjaga boleh terus berdoa, berdoalah sebelum tasleem dalam setiap solat, semasa dalam perjalanan ke masjid, masuk masjid, semasa meninggalkan masjid dan sebagainya, iaitu berdoalah sepanjang hari!
· Tuliskan satu senarai doa sebelum menjelangnya Ramadan (sekurang-kurangnya 30 doa), maka setiap hari, di samping doa yang biasa kamu lakukan, kamu akan ada doa khas yang lain yang dapat kamu tumpukan.   

· Lebih kurang 20 minit sebelum berbuka puasa, asingkan diri kamu untuk berdoa.  Tingkatkan lagi doa kamu pada masa ini – inilah masa anda bersendirian dengan Allah, bawalah kurma dan air bersama ke dalam bilik untuk berdoa. Ini bagaikan ‘satu hari satu doa’ untuk ditumpukan selain dari doa-doa lain - kita perlu bersistematik untuk dapat berdoa semaksima yang boleh di dalam bulan Ramadan.

· Lakukan perkara yang sama setiap hari Jumaat di antara waktu Asar dan Maghrib.

· Dalam sujud yang dilakukan pada 1/3 akhir setiap malam - minta, minta dan mintalah.  

· Semasa berada di masjid untuk melakukan tarawih, di antara azan Isya’ dan iqamah.
· Malam 10 terakhir Ramadan, lakukan doa harian, diikuti doa-doa yang terpenting dari senarai doa-doa yang telah kamu siapkan sebelum tibanya bulan Ramadan lagi (bawa sekali senarai tersebut bersama-sama kamu!).  Doa-doa tersebut akan diulangi setiap 10 malam terakhir agar disambut dengan Lailatul Qadar.
ZIKIR = mereka yang sentiasa mengingati Allah  

Adakah berzikir itu suatu kebiasaan bagi kamu?  Terdapat beberapa tempat di dalam Al-Quran di mana kita disarankan untuk sentiasa melakukan zikir.  Jika kamu tidak biasa lagi berbuat demikian, mulakanlah sekarang.

Allah telah berfirman dalam Surah Al Ahzaab ayat 41-44:

((((((((((( ((((((((( (((((((((( ((((((((((( (((( ((((((( (((((((( ((((  (((((((((((( (((((((( ((((((((( (((( (((( ((((((( (((((((( (((((((((( ((((((((((((((((( ((((((((((((( ((((( (((((((((((( ((((( (((((((( ( ((((((( ((((((((((((((((( (((((((( ((((  (((((((((((( (((((( ((((((((((((( ((((((( ( (((((((( (((((( ((((((( (((((((( ((((
“Hai orang-orang yang beriman, berzikirlah (dengan menyebut nama) Allah, zikir yang sebanyak-banyaknya.  Dan bertasbihlah kepadaNya di waktu pagi dan petang. Dialah yang memberi rahmat kepadamu dan malaikatNya (memohonkan ampunan untukmu), supaya Dia mengeluarkan kamu dari kegelapan kepada cahaya (yang terang). Dan adalah Dia Maha Penyayang kepada orang-orang yang beriman. Salam penghormatan kepada mereka (orang-orang mukmin itu) pada hari mereka menemuiNya ialah ‘Salam’, dan Dia menyediakan pahala yang mulia bagi mereka.”
Dari surah di atas, adalah nyata bahawa Allah berjanji berbagai kebaikan kepada mereka yang banyak berzikir iaitu:

(i) Allah berselawat (puji) ke atas kamu.  

Ibn Abbas telah berkata apabila kamu banyak berzikir, sebagai balasan, Allah berselawat (puji) ke atas kamu.  Allah akan menyebut namamu kepada para malaikat lalu mereka pun akan berselawat untuk kamu. Apa maksudnya? Allah akan memuji kamu pada perhimpunan yang tertinggi. Allah akan menyebut namamu pada perhimpunan para malaikat.  Ini bermakna para malaikat akan beristighfar untuk kamu.  Dan apabila kamu bertaubat, para malaikat yang memegang Arasy Allah akan beristighfar untuk kamu.  Maka nyatalah bahawa para malaikat akan hanya berdoa untukmu bila kamu banyak berzikir.  Oleh itu, berazamlah untuk khusyu’ bila berzikir. 
(ii)  Ayat yang berbunyi … ‘mengeluarkan kamu dari kegelapan’…
Ini membawa makna Allah mengeluarkan kamu dari kegelapan disebabkan dosa, kegelapan dunia dan sebagainya lalu dibawanya kepada NurNya, yakni daripada kegelapan kamu ditarik masuk ke dalam cahaya Allah.
(iii)  Allah berjanji akan rahmahNya.  Allah memberi rahmah kepada umatnya. Mereka yang menerima rahmah Allah tidak perlu bimbang.

Rasullullah ﷺ telah bersabda: 
“Tiada sesaat pun yang dilalui anak Adam yang mana dia tidak mengingati (atau menyebut) Allah, melainkan ia akan meyesal akan perbuatannya itu pada hari kiamat nanti.”
Rasullullah ﷺ juga bersabda:
“Bukankah aku memberitahu kamu akan perbuatan yang paling baik, di hadapan tuhan kamu, yang paling suci di antara mereka, yang tertinggi di antara mereka, ia lebih baik bagi kamu dari membelanjakan pada emas dan perak, lebih baik dari kamu bertemu dengan musuhmu lalu menyerang mereka, atau mereka pula menyerang kamu?  Mereka pun menjawab, “Sudah tentu, wahai Rasullullah.”  Lalu baginda pun berkata: “Mengingati Allah, maka basahilah lidahmu sentiasa dengan zikir kepada Allah.”
    Apakah yang dimaksudkan dengan adzkar (plural untuk zikir)? 

Adzkar waktu pagi dan petang – disebut berulang kali di dalam Al-Quran, seperti di dalam ayat di atas.  Lihatlah adzkar ini di dalam Hisnul Muslim (Kubu Bagi Orang-Orang Muslim).  Adzkar-adzkar ini dapat melindungi seseorang itu dari terkena sihir, hasad, syaitan, dan sebagainya. Bila kamu menyebutnya, hendaklah kamu memikirkan maksudnya.   

Hadith: Duduk bersama-sama orang yang mengingati Allah dalam solat mereka (selepas fajar) adalah lebih berharga bagiku dari perkara-perkara lain di dunia ini termasuk perkara-perkara yang telah disinari matahari,  dan mereka yang mengingati Allah pada waktu malam itu adalah lebih baik dari membebaskan lapan orang hamba dari Bani Israil.

Nota: Hadith di atas menceritakan mengenai duduk bersama-sama mereka tetapi bayangkanlah jika kamu yang berzikir mengingati Allah!  Betapa besar nikmatnya dan tinggi ganjarannya!

Kamu boleh memilih mana-mana zikir yang kamu mahu tumpukan perhatian kamu untuk sesuatu hari itu.  Ketahuilah ganjaran yang akan didapati dengan membaca zikir tersebut.  Idamkanlah ganjaran itu dan rasailah ia semasa sedang berzikir.  

Tasbeeh (Subhanallah):

Ada seorang hamba itu menanyakan Rasullullah ﷺ: “Apakah perkataan yang terbaik?”, baginda pun menjawab:  “Yang telah dipilih Allah untuk para malaikat dan hambaNya, ‘Subhanallah wa bihamdih’.
Rasulullah ﷺ telah bersabda:
“Dua perkataan yang disukai oleh Ar-Rahman, iaitu sesuatu yang mudah dituturi tetapi sungguh berat bila ditimbang di neraca Allah, iaitu Subhanallah wa bihamdih, Subhanallah Al Adzeem”
Tahleel / Tahmeed:  
Rasullullah ﷺ bersabda:
“Zikir yang terbaik adalah Laa illaaha illallaah, dan doa yang terbaik adalah Alhamdulillaah”
Laa hawla wa laa quwwata illaa billaah:
Rasulullah ﷺ bersabda:  “Bacalah Laa hawla wa laa quwwata illaa billaah.  Allah akan berkata:  “HambaKu berserah dan tunduk  (kepada Aku)”
Istighfar

Istighfar dapat menghindarkan kecelakaan, menambahkan rahmat, rezeki dan anak-anak (lihat Surah Nuh ayat 10-12)
(((((((( ((((((((((((((( (((((((( ((((((( ((((( (((((((( ((((   (((((((( ((((((((((( ((((((((( ((((((((((( ((((   ((((((((((((( ((((((((((( ((((((((( ((((((((( (((((( ((((((( ((((((((( (((((( (((((((((( ((((   

Maka Aku berkata (kepada mereka): “Mohonlah ampunan kepada Tuhanmu, sesungguhnya Dia Maha Pengampun nescaya Dia akan menurunkan hujan yang lebat kepadamu, Dan Dia memperbanyakkan harta dan anak-anakmu dan mengadakan kebun-kebun dan sungai-sungai untukmu”.
Maka kerapkan membacanya sehingga Allah memakbulkannya.

Rasulullah ﷺ bersabda: Tubaa (sepohon pokok istimewa yang terdapat di syurga) adalah untuk mereka yang banyak beristighfar.
Rasullullah ﷺ juga bersabda:  Barangsiapa berkata… 
أَسْتَغْفِرُ اللهَ العَظِيمَ الَّذى لاَإِلَهَ إِلاَّ هُوَ الْحَيُّ الْقَيُّومُ وَ أَتُوبُ إِلَيْهِ
Aku memohon ampun kepada Allah yang Maha Agung yang tiada tuhan yang berhak disembah melainkan  Dia yang Maha Mengurus makhlukNya dan aku bertaubat kepadaNya.                    

(HR Abu Daud 2/85-sahih)
**Allah akan mengampuninya walaupun ia telah lari dari musuh (semasa dalam peperangan)

Shaikh Muhammad Hussain Yaaqob berkata:  “Bayangkan seorang lelaki yang tinggi, mempunyai kediaman yang besar dan halaman yang dipenuhi dengan harta. Kamu dibenarkan memenuhi lori kamu dengan sebanyak harta dari halamannya yang kamu boleh dalam masa 2.5 minit. Kamu terpegun, tercengang dan tanpa disedari, 2.5 minit sudah berlalu! Kamu tidak dapat apa-apa pun….betapa ruginya! Inilah yang sering berlaku pada kita di dunia ini. Maka, kamu patut menganggapkan zikir dan ibadat-ibadat lain seperti harta di dalam andaian di atas. Rebutlah setiap peluang yang ada, rebutlah setiap minit yang ada, berzikir bila sedang berjalan, sedang masak, semasa membasuh pinggan mangkuk, semasa memandu. Kita mahukan zikir itu sentiasa berada di lidah secara automatik.”
Kisah:  Nabi Yunus a.s semasa berada di dalam perut ikan paus memperbanyakkan berzikir, dan berdoa :
(( ((((((( (((( ((((( ((((((((((( (((((( ((((( (((( (((((((((((((
“La illah ha illah anta subha naka inni kuntu minaz dzalimin”
Tidak ada tuhan selain Engkau, Maha Suci Engkau. Sesungguhnya aku termasuk orang-orang yang zalim
(Surah Al-Anbiyaa’: 87)

Maka disebabkan doa tersebut, Nabi Yunus a.s. diselamatkan dari kesengsaraan dan penderitaan berada di dalam perut ikan paus itu. 
     Menghadiahkan selawat ke atas Rasullullah ﷺ – bila kita berselawat ke atas Rasullullah ﷺ, Allah pula akan berselawat untuk kita sebanyak 10 kali.  Jibrail berkata yang ia juga akan berselawat untuk sesiapa sahaja yang berselawat ke atas Rasullullah ﷺ. Sesiapa yang lupa dan lalai untuk berselawat kepada Rasullullah ﷺ tidak akan bertemu dengan jalan ke Jannah.

LAIN-LAIN IBADAH DI BULAN RAMADAN.
Terutamanya pada bulan Ramadan kita perlu bersikap seperti peniaga di mana kita cuba mencari keuntungan sebanyak-banyaknya. Jadilah seorang peniaga yang cerdik kerana Ramadan ialah bulan Barakah.

WUDHU’
Niat wudh’ itu ialah untuk mensucikan diri sendiri. Apakah ganjaran berwudhu’?

a) Cahaya di Hari Pembalasan.

Hadith Rasulullah ﷺ bersabda: “Muka, kaki dan tangan kita akan bercahaya di hari kebangkitan kerana wudhu’ kita yang sempurna. Jadi sesiapa yang melakukannya boleh meningkatkan cahaya di dahi, tangan-tangan dan kaki-kakinya.” Sahih Muslim. Lebih banyak wudhu’, lebih banyak cahaya. Lakukan selalu terutama di bulan Ramadan.

b) Pembersihan Dosa

Rasulullah ﷺ telah bersabda: “Bila seseorang hamba Allah berwudhu’ dan membasuhkan mukanya, maka setiap dosa matanya melihat akan dihapuskan dari mukanya dari berwudhu’ hingga titisan air terakhir. Dan apabila dibasuh tangannya maka dosa tangannya yang menyentuh akan dihapuskan dengan air wudhu’ sehingga titisan yang terakhir. Dan bila hamba itu membasuh kakinya maka setiap dosa yang dilakukan oleh kakinya akan dihapuskan  oleh air wudhu’ hingga titisan yang terakhir.       
(Sahih Muslim)

Segelintir ulama’ berkata: Mengambil wudhu’  bergantung kepada niat kita sendiri. Jika niatnya untuk pembersihan dosa-dosa maka itulah ganjarannya. Yang selamat ialah berniat agar dosa-dosa yang kita lakukan akan digugurkan. Juga sebagai peringatan, letakkan satu peringatan dipintu bilik mandi:  “Cahaya di Hari Kiamat”.
   Shaikh Muhammad Husain Yaqoob telah berkata : ”Cuba kita berjalan di Cairo atau di mana-mana tempat selama 3 jam, adakah kita balik ke rumah dengan tanpa dosa? Tidak mungkin kerana kita  ada lakukan dosa-dosa tanpa kita sedari. Jadi dengan mengambil wudhu’ dapat menolong kita menghapuskan dosa-dosa itu. InsyaAllah.

c) Sentiasa Dalam Wudhu’
d) Tahap ketinggian di Syurga:-

Rasulullah ﷺ telah bertanya kepada Bilal r.a.: Wahai Bilal bagaimanakah engkau mendahului aku di Syurga? Semalam aku masuk Syurga & aku mendengar tapak kakimu dihadapanku! Bilal menjawab: Wahai Rasulullah (ﷺ)aku tidak pernah melaungkan azan tanpa wudhu’ dan aku melakukan solat 2 rakaat selepas wudhu' & aku akan sentiasa berwudhu’ apabila wudhu’ aku batal. Lantas Baginda bersabda: ”Itulah sebabnya”.
 ( Riwayat At-Tirmidhi, Ibnu Majah dalam Soheh Al Jami' 7894.) 
e) Jadilah seorang Mukmin:

Sabda Rasulullah ﷺ: Tidak ada seorangpun yang sentiasa berwudhu’ melainkan dia adalah seorang mukmin. (Soheh Muslim). Rasulullah ﷺ mengambil wudhu’ setiap kali  solat walaupun Baginda masih ada wudhu’. Marilah kita cuba mempraktikkan segala yang disebutkan di atas pada Ramadan, kemudian berdoalah agar dapat kita melakukannya berterusan selepas Ramadhan.

RAWATIB (solat-solat sunat)

Iaitu solat sunat yang berhubung dengan solat Fardhu.

a)  Rumah di Syurga : Rasullah ﷺ ada bersabda: Tiada seorang hamba Allah yang solat 12 rakaat setiap hari selain soalat Fardhu melainkan Allah menyediakan baginya sebuah rumah di syurga. 
(Soheh Muslim)

Dalam hadis yang lain Baginda menerangkan apakah rakaat yang dimaksudkan: Iaitu 4 rakaat sebelum Zohor, 2 rakaat selpas Zohor, 2 rakaat selepas Magrib, 2 rakaat selepas  Ishaa dan 2 rakaat sebelum Fajar. ( At Tirmidhi dan An Nasaei).

b) Tidak disentuhi api neraka.

Rasulullah ﷺ bersabda: Sesiapa yang sentiasa melakukan solat 4 rakaat sebelum Zohor dan rakaaat selepas Zohor maka Allah akan mengharamkan baginya  disentuhi oleh Api Neraka. 
(At Tirmidhi, Ibnu Majah, Abu Daud dan An Nasaei).

Bila kita mengamalkan solat rawatib ini dengan harapan dan niat bahawa api neraka tidak akan menyentuhi kita. Namun begitu kita harus ada dalam hati dengan penuh harapan dan memohon Allah dengan penuh keyakinan bahawa Allah akan memberi seperti mana yang dijanjikan. 

c) Solat zawal (ia adalah solat sebelum zohor) 

Hadis yang diriwayat oleh At-Tirmidhi dan disahihkan oleh Shaikh Al-'Allamah Naasiruddin Al-Albani Rahimahullah meriwayatkan bahawa Rasulullah ﷺ biasa melakukan solat 4 rakaat sebelum zohor iaitu apabila matahari tergelincir. Inilah masa pintu langit dibuka.
Doa Rasulullah ﷺ :
Ibnu 'Umar berkata bahawa Rasulullah ﷺ bersabda: 
Semoga Allah memberi rahmat keatas hambaNya yang solat 4 rakaat sebelum Asar. 
(Riwayat Ahmad,At Tirmidhi,Abu Dawud. Hadith Hasan) 
Marilah kita melakukannya pada bulan Ramadan ini.

d) Ad-Dhuha

(i) Solat Al-Ishraaq (bermulanya solat dhuhaa bila matahari mula terbit. Medapat ganjaran Haji atau Umrah.Ia solat yang istimewa pada waktu Dhuhaa.  Rasulullah ﷺ bersabda, “Sesiapa yang solat subuh berjemaah di masjid dan berada di masjid hingga solat Dhuhaa dia mendapat ganjaran seperti seorang yang mengerjakan Haj atau Umrah yang dimana Haj dan Umrah selesai keseluruhannya.    

            (HR At-Tabrani, Hassan.)
(ii) Dhuha Umum : Daripada terbitnya matahari hingga Zuhur
Rasulullah ﷺ bersabda:-

“Setiap hari seseorang itu bersedekah atau berhutang kepada setiap anggota badan sendiri.  Dan setiap Tasbih adalah sadaqah, setiap Tahmid adalah sadaqah, setiap takbir adalah sadaqah, melakukan kebaikan adalah sadaqah.  Tetapi seseorang solat 2 rakaat pada waktu Dhuhaa akan merangkumi semuanya.  Dhuhaa boleh dilakukan diantara 2 hingga  12 rakaat.  Seseorang itu mendapat ganjaran mengikut berapa rakaat yang dia lakukan.”

2 rakaat (bukan dari orang yang cuai) :

Rasulullah ﷺ bersabda:- 
“Dan sesiapa solat Dhuhaa 2 rakaat, tidak akan dicatit diantara orang-orang yang mengabaikan.”

4 rakaat (diantara yang menyembah) :

Rasulullah ﷺ bersabda:-

“Dan sesiapa solat 4 rakaat Dhuhaa akan dicatitkan diantara orang-orang yang mengabdikan diri (Ahli Ibadah).”

6 rakaat :

Sesiapa yang solat Dhuhaa 6 rakaat, akan diberikan kecukupan pada hari itu.
8 rakaat :

Dan sesiapa solat 8 rakaat akan dicatit diantara orang-orang qaaniteen (iaitu yang taat setia)

12 rakaat :

Dan sesiapa solat 12 rakaat, Allah akan bina satu buah rumah untuknya di Jannah.
(HR At-Thabrani)
(iii) Solat Awwabeen (masa yang panas sekali) : 

Rasulullah ﷺ bersabda, “Solat Awwabeen berlaku apabila anak-anak unta merasa kepanasan pasir yang terlalu panas.”  
(HR At-Tabrani, Hassan.) 
Masanya kira-kira 1 ½ jam sebelum Zuhur. Awwabeen:  Seseorang yang sentiasa kembali mengingati Allah.  Marilah kita menjadi seorang Awwab!

(Hadith riwayat At-Tabaranee, hadith hasan dipetik daripada buku Saheeh al-Targheeb wa al-Tarheeb vol I, ms 279)
e) 2 rakaat wudhu’
1. Jannah perlu dituntut oleh seseorang.  
Rasulullah ﷺ bersabda, “Tiada seorang Muslim mengambil wudhu’ dengan sempurna, kemudian bangun mendirikan solat 2 rakaat – dimana dia menghadap Allah dengan penuh hati dan wajahnya – melainkan syurga menjadi hak baginya.

2. Ampunan semua dosa-dosa yang dahulu.  
Rasulullah ﷺ bersabda, “Sesiapa mengambil wudhu’ seperti wudhu’ aku kemudian solat dua rakaat – dimana dia tidak berbual dengan dirinya sendiri akan diampunkan dosa-dosanya yang lalu.”  (Bukhari,Muslim)
MENJAWAB SERUAN AZAN

Jalan ke syurga.  Rasulullah ﷺ bersabda, “Jika sesiapa mengulangi apa yang diazankan oleh Muadzin, daripada hatinya, beliau akan masuk syurga.”  
(Saheeh Muslim)
Syafaat dari Rasulullah  ﷺ 

Rasulullah ﷺ bersabda, “Sesiapa yang membaca doa selepas azan boleh mendapat syafaat daripada baginda di Hari Kebangkitan.”  
(Saheeh Bukhari.)
Doa antara azan dan iqamah :

Rasulullah ﷺ bersabda, “Doa antara azan dan iqamah tidak akan ditolak.”

MEMBERI MAKAN KEPADA ORANG YANG BERPUASA

Rasulullah ﷺ bersabda, “Barangsiapa menjamu orang yang berpuasa orang itu akan diberi ganjaran seperti orang yang berpuasa."
SADAQAH SECARA UMUM

Sadaqahlah setiap hari di bulan Ramadan.
Contoh: Boleh masak lebih, bungkus dan menyuruh anak-anak kita memberi kepada orang-orang miskin di kawasan kita.

Buatlah ini sebagai aktiviti untuk anak-anak kita agar mereka dapat merasa apa maknanya bersadaqah dan berbagi-bagi.  Atau bungkus kurma dengan  minuman dalam kotak untuk anak-anak kita bersadaqah.

SELAMAT TINGGAL RAMADAN

Andaikan kita telah pun melalui Ramadan sepertimana yang kita pelajari di dalam kuliah-kuliah yang terdahulu.  Sekarang tinggal 10 malam terakhir bulan Ramadan ... begitu cepat masa berlalu, secepat sekelip mata. Begitu juga 10 malam terakhir ini akan berlalu dengan pantas.

Shaikh Mohd Hussain Yaaqob berkata: Sekarang masanya anda “menyingsing lengan”; tinggalkan keenakan  tidur dan ikut cara Rasulullah ﷺ.

Rasulullah ﷺ memberi perhatian dan penjagaan yang istimewa untuk 10 malam yang terakhir ini. Baginda akan melakukan ibadah yang beliau tidak lakukan di dalam 20 malam yang terdahulu seperti I'tikaf; hidupkan sepanjang malam dengan beribadah. 
Aishah R.A. berkata, “Di bulan Ramadhan, Rasulullah ﷺ lebih sibuk dan tekun; malam-malamnya dipenuhi dengan beribadah, meninggalkan isteri-isterinya, memperbanyakkan doa, dsb. Para salaf juga meningkat tahap motivasi dan aspirasi 10 malam terakhir ini umpama memecut pada meter terakhir dalam acara larian pecut . Andaikan 10 malam Ramadan terakhir ini sebagai satu perlumbaan (curahkan segala tenaga yang anda mampu, bersabar – berbicara dengan nafsu anda - hanya 10 malam daripada 365 malam.

Allah berfirman dalam Ali Imran 3:133, 

Dan bersegeralah (berlumbalah)  kamu mencari ampunan dari Tuhanmu dan mendapatkan syurga yang luasnya seluas langit dan bumi yang disediakan bagi orang-orang yang bertaqwa (Muttaqoon).

Rasulullah ﷺ bersabda , “Jelaslah Lailatul Qadr ada di 10 malam terakhir Ramadan.”

Cara melaksanakan 10 malam terakhir Ramadan:

Secara ikhlas, nilai diri anda di hadapan Allah dan bertanya pada diri anda sendiri.

· Adakah aku mengerjakan ibadah dengan cara yang dituntut?

· Adakah Ramadhanku sempurna sepertimana yang dituntut dan dirahmati Allah?

· Adakah hatiku merasai kemanisan beribadah?

· Adakah aku bertaqwa(atau meningkatkah ketaqwaanku) sebagaimana tujuan aku berpuasa?

· Adakah Al-Quran menghidupkan jiwaku yang mati?

· Adakah pembaharuaan diriku membawa kepada pembaharuaan seisi kelurgaku?

· Adakah anda rasa, selepas melalui perjalanan baru ini, anda akan betekad meninggalkan dosa/maksiat seterusnya mendekatkan diri kepada Allah?
Shaikh Mohd Hussain Yaqoob berkata, “Berlaku jujurlah apabila membuat penilaian ini—anda seharusnya menjawab ’Ya’ pada sesetengah soalan dan ’Tidak’ selebihnya.” (tolak markah)

Andai kata, seseorang itu telah melakukan yang terbaik tetapi masih ditolak markah, maka sedarlah akan kekurangan anda dan beritahu diri anda, masih ada peluang –ada 10 malam lagi untuk memperbaiki dan memperbaharui kekurangan yang berlaku pada 20 malam terdahulu. Ambil peluang terakhir ini dan cepat-cepat buat I'tikaf, walaupun hanya satu malam. I'tikaf bukan masanya untuk bersosial,tidur,bersembang. Ikut peraturan I'tikaf – tiada ketawa, tiada berbual-bual, putuskan hubungan dengan dunia, abadikan diri kepadaNya. Sekiranya tidak dapat membuat I'tikaf, tidak mengapa, terimalah sebaik-baik situasi yang telah ditentukan Allah untukmu.
'Ali r.a. berkata: Pastikan amalan kamu diterima dan bukan sahaja sekadar melakukan  amalan itu sendiri. Perbanyakkan doa dan ibadah.

Terus beristighfar.  
Tidakkah kita sedar bahawa Allah menuntut kita mengakhiri Haj dengan istighfar?

Surah Al Baqarah 2:199 : 

"Kemudian bertolaklah kamu dari tempat bertolaknya orang-orang yang ramai (Arafah) dan mohonlah ampun kepada Allah Maha Pengampun lagi Maha Penyayang"
Allah telah beberapa kali menyebut dalam Al Quran, ‘Aabideen(ahli ibadah) mengakhir solat di malam hari dengan istighfar, sebagaimana di dalam Surah Az Zaariyat 51: 17-18 : 

“Mereka tidur sebentar sahaja di waktu malam dan bersolat dengan perasaan takut dan harapan. Dan pada waktu sebelum fajar, mereka memohon keampunan Allah.”

Al Hassan berkata : Mereka bersolat hingga sebelum fajar, mereka duduk lalu beristighfar iaitu sebaik tamat solat, mereka beristighfar – mereka sedar bahawa kita harus gigih bekerja tetapi kita juga mempunyai kelemahan dan kekurangan di dalam ibadah yang dilakukan maka mereka beristighfar untuk kekurangan itu. Siang dan malam Ramadan kita beristighfar kerana kita ada kekurangan dalam beribadah.

Jangan beristighfar di lidah sahaja – sebutkan dengan lidah dan hati dan bertaubat tidak akan mengulangi dosa.
     Pada 10 malam terakhir Ramadhan, perbanyakkan istighfar antara solat dan Quran –luangkan masa yang khusus untuk beristighfar dengan hati.

      Beri tumpuan untuk memohon dan meminta keampunan (‘Afw) Allah, iaitu mengenepikan/mengampunkan seperti ianya tidak pernah berlaku. Tidakkah anda mahu Allah melihat perkara-perkara baik yang anda lakukan sahaja dan mengetepikan kesalahan anda? Mengapa kita tumpukan kepada ‘Afw? Apabila Aisyah r.a. bertanyakan Rasulullah ﷺ, “Apa yang harus saya sebut di malam Lailatul Qadr?” Baginda menjawab,” Katakan:-
اَللَّهُمَّ إِنَّكَ عَفُوٌّ تُحِبُّ الْعَفْوَ فَاعْفُ عَنِّى
“Allahumma innaka ‘afwwun tuhibbul ‘afwa fa’fu ‘annee”.
“Ya Allah! Allah Yang Maha Pengampun, ampunilah aku.’
HR Tirmidzi-Hasan Sahih
Perhatikan, Aisyah r.a. yang mengetahui banyak doa-doa masih bertanyakan kepada Rasulullah ﷺ 
“Apa yang perlu saya katakan pada malam istimewa ini.”
' عَفْوَAfw ialah nama Allah –   bermaksud Allah mengampunkan dosa kita umpama dosa itu tidak pernah berlaku! Apabila anda melakukan dosa, keimanan anda menurun; akan ada hukuman dunia dan akhirat tetapi apabila Allah ‘Afw, tidak ada kesan pada dosa-dosa anda.

( تُحِبُّ الْعَفْوَ 'tuhibbula' fw” = Allah suka mengampunkan hamba-hambaNya ( inilah masanya anda memohon keampunan dari hati dan semoga Allah memberinya kepada kamu. Ini bermaksud yang Allah mengasihani hamba-hambaNya yang saling bermaafan.  Apabila anda ada ‘Afw, anda semakin hampir dengan ketaqwaan.  Allah ada berfirman, “Mata dibalas dengan mata’ tetapi Dia lebih mengasihi umatNya yang ‘afw.  Maka 10 malam terakhir ialah masa untuk memohon keampunan Allah ( mohonlah!
Boleh juga doa begini  : “Ya Allah! Terimalah kelebihanku dan ketepikan kelemahanku.”

     Utamakan ibadah dan amal jariah. Mengapa? Kerana keistimewaan Lailatul Qadr ( ganjaran yang sangat hebat. Kita mengucapkan selamat tinggal Ramadan dan tidak tahu bila kita akan berjumpa Ramadhan lagi

     Sedih apabila kita melihat ramai yang mempunyai motivasi yang tinggi di awal Ramadhan tetapi pada penghujungnya mereka keletihan, bosan( kesian! Berwaspada dengan perangkap syaitan dan nafs.

      Ada ‘visi terowong’ (tunnel vision) untuk menguasai 10 malam terakhir.  Ada yang bekerja keras hingga malam ke-27 sahaja. Kita seharusnya gigih hingga malam ke-29; hingga disahkan Ramadan berakhir.

Berwaspada pada ‘ujoob (angkuh/sombong) = berpuas hati dan berfikir diri sendiri ok.

‘Ujoob ialah penyakit hati.  Allah memberi kita sebulan untuk beribadah bukan untuk kita berasa angkuh= memuji diri sendiri. Susah hendak membuang perasaan ‘ujb, maka berhati-hatilah nafs --- bermegah, ego, meninggi diri --- letakkan nafsu anda di tempatnya. ’Ujb memusnahkan amalan! 

     Satu petanda amalan anda diterima adalah apabila anda berperasaan seperti fakir miskin di hadapan Allah, tingkatkan ketaqwaan anda. Maka kita berharap Allah akan menerima amalan kita dan mengampunkan kita. Kita harus berperasaan kerdil di hadapan Allah dan menganggap ada yang lebih baik daripada kita.

 
Ujoob membuat kita memandang rendah terhadap umat Islam yang lain, sombong dan meninggi diri. Berwaspada!

Allah Al-Kareem, Allah Maha Pemurah, terimalah amalanku. Sentiasa ingatkan diri sendiri bahawa ada mereka yang lebih banyak amalannya – lakukan ini supaya anda tidak rasa puas hati dengan amalan anda – lakukan lebih lagi!

*Harapkan ‘Afw Allah.

LAILATUL QADR

Inilah malam penuh keistimewaan, kebaikan (khayr), penuh barakah (blessing), great virtue – Quran diturunkan sekaligus ke langit dunia pada malam Lailatul Qadar.
Lebih baik daripada seribu malam = 83 + tahun

Malam inilah Qadar untuk tahun hadapan dapat ditentukan, maka kita mahu Allah melihat kita sebaik-baiknya, perbanyakkan doa. Sesiapa yang inginkan kebaikan, berzikirlah banyak-banyak pada malam ini seperti Qiyam, zikir, dan doa.  Pada malam ini, Jibrail akan turun. Bayangkan sedang anda bersolat, Jibrail duduk di sebelah, memerhatikan anda. Begitu juga malaikat-malaikat yang lain.
Rasulullah ﷺ bersabda, “ Sesiapa solat pada malam hari Lailatul Qadr dengan iman dan ihtisaab, akan dihapuskan dosa-dosanya.”  Sesiapa yang dimakbulkan Lailatul Qadr, dia diberi segala kebaikan dan sesiapa yang terlepas Lailatul Qadr, akan kehilangan besar.

Ada hikmah di sebalik Rasulullah ﷺ tidak menyatakan waktunya –maka kita akan terus gigih berusaha hingga ke akhirnya.  Begitu juga Allah tidak menyatakan bila kita akan mati dan hari akhir zaman.

Aishah r.a. ada melaporkan yang baginda menjauhi isteri-isterinya, memenuhi malam dengan solat dan menggerakkan keluarganya untuk buat yang sama.

Para Salaf berkata: Pada malam ini, suasananya aman (daripada bahaya dan penyakit) dan syaitan tidak akan mengganggu (syaitan lemah pada malam Lailatul Qadr) dan Allah menerima segala taubat umatNya.

Para Salaf juga menghiasi diri mereka luar dan dalam. Thabit al Banani (Tabiin) memakai baju yang elok-elok dan wangi-wangian pada 10 malam terakhir.  Dia juga mengharumkan mesjid dengan bau-bauan kerana beliau tahu ada tetamu istimewa akan datang. Ada salaf membeli jubah khas untuk Lailatul Qadr kerana malaikat-malaikat akan turun dan banyak amalan akan naik ke atas – mereka menghiasi dalaman mereka dengan membanyakkan taubat dan doa.

Kaum wanita – Jangan menghiasi diri kamu atau memakai wangi-wangian ketika ke masjid untuk tarawih.
Kaum wanita yang didatangi haid atau nifas :

Sekiranya wanita itu sudah melakukan yang terbaik, insyaAllah , ganjaran Lailatul Qadr masih terbuka. Mereka boleh berjaga malam, buat segalanya kecuali solat. Lailatul Qadr ialah hadiah daripada Allah, banyak malaikat akan datang, lebih banyak daripada batu kerikil di bumi ini.

Sunnah Rasulullah ﷺ – Baginda tidak tidur pada 10 malam terakhir Ramadhan, baginda hanya akan tidur sebentar selepas fajar di siang hari.  Baginda berjaga malam terutama pada malam ganjil hingga fajar.

Perbanyakkan kebaikan yang sedang anda lakukan : membaca Quran, qiyam, zikir dan doa – berikan tumpuan khas kepada doa.

Kesimpulan :

Inilah peluang anda yang terakhir! Pintu syurga terbuka, doa anda dimakbulkan. Maka jangan biarkan masa berlalu begitu sahaja -- lalai atau malas atau keletihan atau alasan—Jualan Murah Ramadan, persiapan Eid! Bagaimana orang-orang beriman mengucapkan selamat tinggal Ramadan?

Sedarlah bahawa anda mengucapkan selamat tinggal kepada bulan barakah, bulan keamanan, bulan keselamatan, bulan cahaya, bulan yang membahagiakan para sahabat orang-orang beriman.  Lalui bulan Ramadan dengan penuh potensi dan ia akan mengubah kita. Pohon kepada Allah untuk membebaskan kita daripada api neraka, menerima Ramadhan kita, menerima siyaam, qiyam, zikir dan segala amalan kita. Ya Allah! Semoga ia akan datang pada tahun-tahun hadapan.

Ucapkan :-
أَللَّهُمَّ لَكَ الْحَمْد

“Allahumma lakalhamd”
(Ya Allah, segala pujian untukMu)

Di akhir Ramadan. Pujian kepada Allah kerana memberi kita taufeeq untuk berpuasa dan sembahyang Ramadan, Lailatul Qadr, keimanan, Islam dan AlQuran, untuk berpuasa, qiyam, sedekah dan ihsan.

Apa itu 'Eid?
'Eid ialah Hari Raya. Mereka meraikannya kerana Allah telah memberi mereka tawfeeq untuk meraih kemanisan & keberkatan Ramadan dan mereka telah manfaatkan Ramadan sepenuhnya!

RAMADAN BERLALU SUDAH…. KINI APA PULA SUSULANNYA?

Ramadan datang dan Ramadan berlalu… Sesetengah orang memperoleh manfaat. Sesetengahnya tidak…. Golongan mukmin sejati tentu akan merasa sayu dengan berlalunya Ramadan.

Sesetengah orang pula bergelut untuk mencapai matlamat Ramadan. Ada yang tumpas dalam perjuangan, namun kembali bangkit dan terus menguatkan semangat. Kita semua dirahmati dalam bulan Ramadan. Mereka yang tidak dirahmati tentunya mereka yang berbuat dosa pada bulan Ramadan. 

Dalam bulan Ramadan, jika kita melakukan apa yang disebutkan dalam ceramah yang lalu, dari jauh lagi kita akan dapat mencium keharuman kehidupan golongan salihin yang terdahulu. 

Menurut kata Shaikh Hussain Yaaqob, “Bila Ramadan berlalu pergi, masjid-masjid kembali kosong...sepi... iaitu kembali kepada keadaan asal, dan hanya dikunjungi oleh mereka yang benar-benar mencintai masjid.

Kenapakah selepas Ramadan, manusia kembali kepada kehidupan sebelum Ramadan, iaitu berpatah balik ke belakang? Mereka telah pun menikmati kemanisan Qiyamullail (seperti solat terawih setiap malam dan banyak lagi solat sunat yang lain) dan juga kemanisan membaca Al Quran (dengan banyak mengaji Quran). Golongan manusia seperti ini sebenarnya bukan ahli ibadah yang sejati. Mereka hanya merupakan golongan yang mengikut orang lain, iaitu mereka melakukan ibadah sekadar ikut-ikutan.

Ketika wafatnya Baginda Rasulullah ﷺ, Abu Bakar pernah berkata, “Dan kini kepada mereka yang menyembah Muhammad ﷺ, pastinya sedar Muhamamad ﷺ sudah meninggal dunia. Namun bagi sesiapa yang menyembah Allah (Tuhan Nabi Muhammad), Allah sentiasa hidup dan Allah tidak akan mati. 
Allah berfirman dalam surah Ali Imran: 144, 

“Dan Muhammad itu tidak lain hanyalah seorang Rasul yang sudahpun didahului oleh beberapa orang Rasul (yang telah mati atau terbunuh). Jika demikian, kalau ia pula mati atau terbunuh, (patutkah) kamu berbalik (berpaling tadah menjadi kafir)? Dan (ingatlah), sesiapa yang berbalik (menjadi kafir), maka ia tidak akan mendatangkan mudarat kepada Allah sedikit pun. Dan (sebaliknya), Allah akan memberi balasan pahala kepada orang-orang yang bersyukur (akan ni’mat Islam yang tidak ada bandingannya itu). 
Ibn Abbas pernah berkata, “Ya Allah, keadaan ketika itu seperti orang tidak pernah mendengar ayat Quran ini sehinggalah Abu Bakar membacanya sebagai peringatan. Lantas orang ramai mula membacanya sehingga tidak ada sesiapa pun yang tidak membacanya.”

Oleh itu, berdasarkan senario di atas, kita dapat membuat kesimpulan bahawa sesiapa yang hanya membesarkan Ramadan, sesungguhnya Ramadan sudah berakhir. Sesiapa yang membesarkan (menyembah) Allah, sesungguhnya Allah Maha Besar! Tuhan yang sama disembah (padaNya kita mengabdikan diri ) ketika bulan Ramadan dan juga di luar bulan Ramadan. Begitulah pandangan hidup orang salih. Deen atau cara hidup kita seharusnya cara hidup beristiqamah. Kita membaca Fatihah dalam solat kita. Kita mohon ditunjukkan jalan yang lurus - iaitu siraatul mustaqeem. Dengan itu, sungguh tidak wajar sekiranya kita tidak tetap hati. Kita seharusnya keluar dari bulan Ramadan dengan hati yang masih kasih pada ibadah. Sebagai perbandingan atau analogi: Sekiranya kita mengasihi anak-anak kita, kita tentu mahu meluangkan masa yang lebih  bersama mereka. Dengan itu mereka akan lebih kasih kepada kita.  

Ibadah dalam bulan Ramadan seharusnya menjadi seperti udara dan air kepada kita. Jangan bergelumang dengan tanah iaitu hal duniawi. Allah telah meningkatkan darjat kita pada bulan Ramadan. Mengapa kita masih mahu terus menjadi hina dan bergelumang dengan tanah/dunia?? 
Allah berfirman dalam Surah An Nahl : ayat 92: -

“Dan janganlah kamu seperti  seorang perempuan  yang menguraikan benangnya yang sudah dipintal dengan kuat menjadi cerai-berai kembali. Kamu menjadikan sumpah (perjanjian )mu sebagai alat penipu diantaramu, disebabkan adanya satu golongan yang lebih banyak jumlahnya dari golongan yang lain. Allah hanya menguji kamu dengan hal itu dan pasti pada hari kiamat akan dijelaskan NYA kepadamu apa dahulu kamu perselisihkan itu.”
Dengan demikian, janganlah menjadi seperti seseorang yang telah merombak/meleraikan benang yang telah dipintalnya menjadi pakaian, hingga kembali menjadi benang. Kenapa kita ingin melakukan sedemikian?? Kenapa kita ingin meleraikan apa yang telah dicapai pada bulan Ramadan? Itu merupakan kurniaan daripada Allah. Kita menangis, kita berdoa, kita banyak mengaji Quran dan kita banyak melakukan solat nawafil. Jadi kenapa kita harus meleraikan semua itu? Adakah semua ibadah itu semata-mata untuk berasa seronok pada ketika itu sahaja? Apa sebenarnya tujuan perlakuan ibadah itu? Adakah ia hanya suatu perjalanan hidup? Atau sekadar satu pengalaman? Seperti suatu era lain / pusat pelarian untuk mencari ketenangan, kemudian kembali kepada kehidupan biasa? 

Pastinya kamu semua dirahmati dalam bulan Ramadan (mengikut tahap yang berbeza-beza). Ibadah puasa, qiamullail, zikir, akhlak terpuji, pergaulan dengan golongan orang salih, bacaan al Quran, semuanya merupakan nikmat besar daripada Allah swt. Apabila kita memperoleh rahmat, kita rasa terpanggil untuk melakukan sesuatu terhadap rahmat yang diterima. Apa-apa kebaikan yang kita peroleh pada bulan Ramadan, harus dijaga dengan baik. Apa-apa yang tidak baik, elok diketepikan. 

Kita tidak tahu siapa antara kita yang (ibadahnya) diterima pada bulan Ramadan. Imam 'Ali pernah berkata: Alangkah baik sekiranya kita ketahui siapa yang dirahmati (ibadahnya diterima) pada bulan Ramadan. Bolehlah kita mengucapkan tahniah kepada mereka. Dan kepada mereka yang (ibadahnya) tidak diterima, kita ucapkan takziah. Perhatikan ! Beliau menggunakan perkataan ‘takziah’ - iaitu perkataan yang sama digunakan ketika berlaku kematian seseorang.

Sebarang kebaikan yang kita alami ketika bulan Ramadan, memerlukan usaha agar ianya berkekalan.  Para salaf (golongan salih yang terdahulu) sering berdoa selama 6 bulan selepas Ramadan dengan doa yang berbunyi,  “Ya Allah, terimalah amalan kami pada bulan Ramadan yang lalu (mereka menangis dan merayu kepada Allah agar amalan mereka diterima).” Setelah itu, 6 bulan sebelum Ramadan pula, mereka berdoa agar diizinkan Allah menikmati Ramadan yang mendatang.

Hak dan tuntutan dalam agama bagaikan tali keledar dalam kereta. Sekiranya kita tergelincir (iman menurun), kita tidak terhempas dan memusnahkan diri sendiri!

i)     Rasa Syukur/ Terhutang Budi

Sekiranya tidak ditunjukkan rasa syukur, Allah mungkin menjatuhkan hukuman kepada sesiapa yang menerima nikmat atau rahmat tersebut. Contohnya, dalam surah Al Kahfi, pemilik kebun itu dihukum oleh Allah dengan kebinasaan kebun itu sendiri (kebun itu pada asalnya merupakan nikmat yang dikurniakan oleh Allah). Begitu juga dengan nasib Firaun yang bongkak membanggakan sungai-sungai yang mengalir dibawahnya. Allah menjadikan air sungai tersebut memusnahkan Firaun hingga dia lemas dalam air yang dibanggakan itu.

Bagaimana cara kita berterima kasih kepada Allah atas rahmat/nikmat yang dikurniakan?  Rasa syukur/terhutang budi tertegak atas tiga tiang.

ii) Rasa terkesan dalam hati perasaan bersyukur yang teramat sangat. 

Allah berfirman dalam surah Al Maidah ayat 7 :-

“Dan kenanglah ni’mat Allah (yang telah dikurniakanNya) kepada kamu, serta ingatlah perjanjiannNya yang telah diikatNya dengan kamu, ketika kamu berkata: “Kami dengar dan kami taat (akan perintah Allah dan RasulNya).” Dan betaqwa lah kamu kepada Allah kerana sesungguhnya Allah  Maha Mengetahui akan segala (isi hati).”
Ingatlah nikmat Allah. Tanamkan dalam hati, perasaan syukur yang mendalam. Sebutlah, “Ya Allah, hanya dengan rahmat Mu dapat aku berpuasa. Hanya dengan rahmat Mu dapat ku jalankan ibadah Qiamulail, iktikaf, khatam Quran… Hanya dengan belas kasihan Mu… Hanya Engkau yang membolehkan aku melakukan semua itu. … Ya Allah, Engkau membuka berbagai pintu untuk ku…. Engkau terus memberikan aku berbagai rahmat…”. Seterusnya, cuba renungkan dan ingat kembali saat-saat yang dialami pada bulan Ramadan – misalnya, saat ketika kamu paling khusyuk dalam solat, saat kamu rasa amat hina dan daif serta tertunduknya perasaan angkuh dalam diri, saat kamu rasa teramat hampir dengan Allah, saat kamu melawan keras keinginan untuk tidur. Kesemua ini adalah rahmat daripada Allah. Merayulah kepada Allah dengan doa, “Ya Allah, peliharalah segala nikmat ini untuk ku, tambahkanlah nikmat ini untuk ku. Ameen Allahumma Ameen.”

iii) Inkisaar (rasa daif hina/rendah hati)

Inkisaar bermaksud rasa kedaifan diri iaitu menundukkan perasaan angkuh dalam diri di hadapan Allah dengan penuh perasaan hina dan rasa rendah hati. Kita telah menikmati kebesaran Allah. Orang yang amalannya diterima oleh Allah akan berasa bahagia dengan segala pemberian Allah. Dia akan merenung segala nikmat yag dikurniakan oleh Allah. 
Sedarilah bahawa semua kebaikan yang kita terima datang sepenuhnya daripada Allah. Kita mungkin memasang 3 buah jam loceng untuk mengejutkan kamu dari tidur, tapi hanya dengan izin Allah saja kamu akan dapat bangun mengerjakan ibadah qiamullail. Kita perlu rasa rendah hati kerana kesemua itu datang daripada Allah. 
Sifat buruk seperti membazir masa untuk berbual kosong, berbalas mesej (SMS), dan perkara negatif datangnya daripada diri kita sendiri akibat kelemahan diri kita. Ibadah yang kamu lakukan, kesemuanya datang daripada Allah. Sebutlah, “Ya Allah, Yang Maha Besar, Engkaulah yang memberikan ku segala kebaikan, kesemuanya daripada engkau Ya Allah,”. Apabila kamu benar-benar merasakan semua kebaikan datang daripada Allah, maka itulah sebenarnya perasaan syukur.  
Dalam surah Al An’aam Ayat 162 ada disebut perkara yang bermaksud:- 

“Katakanlah (wahai Muhammad), sesungguhnya solatku dan ibadahku, hidupku dan matiku, hanyalah untuk Allah yang memelihara dan mentadbir sekelian alam.”
Dengan itu, tanamkan perasaan rendah hati serta rasa daif hina hingga dapat menundukkan perasaan angkuh dalam diri. Rasai kebesaran Allah iaitu kuasa mutlak Allah. (seperti yang disebut dalam surah Al Kahfi  ayat 39:-

“tiada daya dan upaya melainkan dengan pertolongan Allah.”

Dalam setiap amalan yang dilakukan, perhatikan dua perkara: 

(a) Kebaikannya datang daripada Allah, dan 

(b) Apa-apa keburukannya atau kekurangannya datang daripada kita sendiri

iv) Muhasabah Diri

Ini bermaksud sikap mengambil tanggungjawab terhadap perlakuan diri sendiri.  Ramadan merupakan kayu pengukur kita. Contohnya, untuk menentukan adakah hati kita kini seperti pada bulan Ramadan?  Adakah solat kita kini seperti pada bulan Ramadan?  Adakah kita menjaga lidah kita seperti pada bulan Ramadan? Adakah peribadi kita kini terjaga seperti pada bulan Ramadan? Cuba bayangkan jika Allah berkata, “Hamba ku, setelah Ku izinkan kau menikmati kemanisan Ramadan, Aku berikan mu cahaya, Aku melepaskan mu daripada belenggu kehinaan, dan keluarkan kamu dari kegelapan (melalui ibadah qiamullail)…. maka bagaimana kamu boleh membelakangkan itu semua? Sekiranya kamu jahil, mungkin kamu dapat dimaafkan, tetapi kamu dikurniakan nikmat!”

Bagaimana boleh terjadi seseorang yang telah memegang Al Quran, membacanya, memahami maksudnya, menghayatinya dalam kehidupan ketika Ramadan, tetapi kemudian meninggalkannya selepas Ramadan?? Bagaimana boleh terjadi seseorang yang telah berdiri malam seorang diri menjalani ibadah qiamullail, telah menikmati kemanisan berjaga malam berbicara dengan Allah, tetapi kemudian meninggalkan itu semua? Selepas Ramadan, kamu menghabiskan masa bergelak ketawa, tidur, menonton TV! Sebenarnya, kehidupan pada bulan Ramadan dan selepas Ramadan tidak patut berbeza. Kehidupan pada bulan Ramadan harus menjadi contoh tentang cara bagaimana kita patut menjalani kehidupan harian kita.

v) Ikhlas

Hati kita perlu sentiasa di suatu tahap suci-bersih iaitu jujur ikhlas.  Sekiranya seseorang menghayati Ramadan dengan ikhlas, dia tidak dapat patah balik ke belakang. Contohnya, jika seseorang sedang berpuasa dan terdapat buah kurma serta air di depannya, kemudian ada orang menyuruh dia minum dan memakannya, sesetengah orang akan berkata, “Saya tidak boleh merosakkan puasa saya”, sedangkan seorang lagi akan berkata, “Saya tidak boleh makan atau minum sehingga Tuan saya (ALLAH) memerintahkan saya (berbuka puasa)” -  nampak tak perbezaan nya?

vi) Istiqamah 

(kesinambungan, berpegang teguh secara berterusan,  tegas).

 Seorang mukmin akan terus beristiqamah atau berpegang teguh pada ibadahnya. Ibadah Puasa bukan hanya untuk bulan Ramadan. Terdapat banyak lagi hari-hari lain yang sunat kita berpuasa. Contohnya 6 hari pada bulan Syawal, 10 hari pertama bulan Zulhijjah, setiap Isnin dan Khamis,  hari pada pertengahan bulan Islam, juga pada bulan Muharram dan lain-lain. Tentang ibadah pembacaan Quran pula - adakah ibadah ini terus lenyap? Adakah pembacaan Quran hanya dilakukan pada bulan Ramadan? Quran sebenarnya ialah mukjizat yang berterusan. Kita tidak sepatutnya meninggalkan Quran dengan berakhirnya Ramadan. Kita perlu duduk mengaji Quran setiap hari. Quran boleh menjadikan kita beristiqamah, insya Allah. 
Sebagai cadangan, luangkan 1 jam sehari bersama Quran - mungkin untuk belajar membaca dengan betul, baca maknanya, baca tafsir atau adakan program menghafal Quran. Setelah beberapa lama, kamu boleh memanjangkan masa sejam ini kepada masa yang lebih lama. Apabila Allah membuka pintu RahmahNya untuk kamu, jangan melepaskan peluang tersebut. Mengikut satu riwayat, Urwah bin Zubayr membaca seperempat daripada Quran setiap hari, kemudian merenungkan maknanya. Suatu hari, kakinya terpaksa dipotong, jadi beliau meminta supaya kakinya dipotong ketika beliau tengah bersolat iaitu dalam keadaan beliau amat khusyu’. Beliau tidak pernah meninggalkan ibadah membaca seperempat daripada al-Qur'an selain pada malam kakinya dipotong - beliau pengsan selepas solat tersebut. Beliau benar-benar mengasihi al Quran. Beliau berkata: “Alhamdulillah Allah memberiku dua kaki. Allah hanya mengambil balik satu kaki. Allah memberikan aku 4 orang anak, dan hanya mengambil balik seorang. Inilah contoh manusia yang memahami apa yang dibaca setiap hari dalam al Quran.

vii) Qiyamullail
Teruskan ibadah qiamullail walaupun selepas Ramadan. Bagaimana boleh terjadi seseorang yang telah menikmati kemanisan Qiamullail pada malam hari dan kemanisan merayu kepada Allah ketika sujud, kemudian kembali kepada keadaan asal? Menurut satu cerita, Hassan Ibn Soleh pernah menjual seorang hamba perempuan kepada sebuah keluarga. Hamba sahaya tersebut mengejutkan keluarga tersebut pada malam hari sambil menjerit, “Salaah! Salaah” (solat! solat!). Tuannya bertanya “Sudahkah tiba waktu fajar?” Hamba perempuan tersebut lalu berkata, “Tuan sekeluarga cuma mengerjakan solat fardhu sahaja?”. Lalu hamba tersebut pulang kepada Hassan Ibn Soleh dan berkata, “Tuan menjualkan saya kepada keluarga yang hanya mengerjakan solat fardhu. Ambillah saya kembali!” 

Rasulullah ﷺ  dan para Salaf tidak pernah meninggalkan qiamullail. Pada suatu hari 'Ali r.a. mengimamkan solat. Setelah selesai solat, beliau pusing kebelakang mengadap jemaah. Wajahnya kelihatan sedih. Beliau berkata beliau sering menghabiskan masa dengan Sahabat Rasulullah ﷺ tapi kini mereka sudah tidak kelihatan lagi.  (beliau ketika itu sedang bercakap kepada para tabiin iaitu generasi yang pernah bertemu Sahabat Rasulullah ﷺ). 'Ali r.a. lalu berkata, sahabat Rasulullah ﷺ berehat antara kaki dan dahi mereka! (maksudnya, mereka banyak mengerjakan solat kerana solat umpama rehat bagi mereka kerana mereka berasa tenang ketika bersolat). 
Sila ambil perhatian tentang amalan tidur awal. Nabi ﷺ menasihatkan kita supaya terus tidur selepas solat isya. Ini juga merupakan suatu kebiasaan yang baik dan sihat. Salah satu hadith yang menjelaskan kebaikan amalan tidur awal ini pernah diceritakan oleh Abu Barzah al-Aslami yang mengatakan Nabi ﷺ lebih suka melambatkan solat isya dan baginda tidak tidur sebelum itu atau bercakap-cakap selepas itu 
( HR Al Bukhari). 

Dengan demikian, dinasihatkan supaya kita terus menjalani ibadah qiamullail walaupun selepas bulan Ramadan, insya Allah. Berdoalah agar Allah tetap merahmati kita dengan ibadah qiamullail hingga ke hari kita bertemu dengan Nya. 

viii) Zikir
Teruskan amalan berzikir walaupun selepas Ramadan
ix) Masjid 
Kita sedia maklum bahawa hadith mengatakan wanita lebih baik bersolat di rumah. Walau bagaimanapun, Nabi ﷺ. pernah bersabda: “Jangan menghalang wanita mengunjungi masjid, walaupun rumah mereka lebih baik untuk mereka”. (Abu Dawud). Jadi untuk membolehkan para wanita menghidupkan semula kemanisan berqiamullail pada bulan Ramadan, sekali sekala bolehlah mereka ke masjid untuk bersolat agar dapat mereka mengenang kembali pengalaman menikmati kemanisan mendengar secara langsung kuatnya bunyi azan, sambil banyak berdoa antara waktu bunyi azan dan iqaamah, dan juga sambil berdiri bersentuh bahu dan kaki dengan jemaah wanita lain dalam keadaan iman, disamping perkara-perkara lain lagi. 

x) Solat Nawafil

Selalulah amalkan solat nawafil. Solat tersubut boleh menjadi pelindung kepada kita.

xi)
 Isti’aanah ( mengharapkan pertolongan Allah). 

Isti’aanah terhadap Allah bermaksud bergantung harap terhadap Allah untuk mendapatkan kebaikan serta yakin Allah akan memberi kita apa yang dipinta. Kita perlu yakin kepada Allah. Sekiranya kita memohon kepada Allah tapi tidak yakin doa itu akan dimakbulkan, maka itu bukanlah isti’anah dan bukan ibadah. Isti’aanah berkait rapat dengan sifat tawakkal. Apakah kepentingan isti’aanah dalam ibadah? Ia merupakan cara mencapai kebahagiaan di dunia.

Sebagai kesimpulan, pada asasnya, teruskan saja menjalankan sebarang amal salih yang dilakukan pada bulan Ramadan yang mulia. Selepas bulan Ramadan, kita seharusnya berada dalam keadaan di mana kita boleh menolak bisikan syaitan dan kita mampu berkata, “Aku tidak mau (mengikut syaitan), aku telah melindungi hatiku.  Allah telah menyelamatkan aku pada bulan Ramadan. Aku tidak akan kembali kepada keadaan dulu.” Di samping itu, selalulah bertaubat. Cepat-cepatlah bertaubat bila kita melakukan dosa.

Ya Allah, aku lemah. Engkau Maha Berkuasa. Ya Allah, bantulah aku menjalani hidup dengan cara yang disenangi oleh Mu. 

Berwaspadalah agar kita tidak kembali kepada cara hidup sebelum Ramadan. Kehidupan kita tidak berakhir selepas berlalunya Ramadan. Teruskanlah menyembah Tuhan yang disembah pada bulan Ramadan sepanjang tahun. Dialah Tuhan yang dihadapannya kamu menangis semasa bulan Ramadan dan juga selepas bulan Ramadan!

